Telegroup - TeleGroup na konferenciji “Business na štiklama“\nHomeMEDIJA CENTARTeleGroup na konferenciji “Business na štiklama“\nTeleGroup je prisustvovao međunarodnoj stručnoj konferenciji preduzetnica “Business na štiklama“ koja je održana 15. juna u Novom Sadu, u Master centru. Кonferencija је bila namenjena promociji i unapređenju ženskog preduzetništva. Preko 400 preduzetnica prisustvovale su stručnim predavanjima i panelima na temu razvoja žena u preduzetništvu, započinjanja sopstvenog biznisa i opstanka u njemu.\nTeme konferencije bile su kako naučiti da svoje veštine i interesovanja pretvorite u posao koji vas ispunjava, kako se pozicionirati na tržištu, kako ostvariti novi poslovni kontakt, kao i kako finansirati svoj preduzetnički projekat. Dame su imale priliku da čuju nešto novo, da se sretnu sa sebi sličnima i da se lepo provedu.\nKonferencija “Business na štiklama” je održana u organizaciji preduzetnica „Unija poslovnih žena Vojvodine” i udruženja Promocija zdravog života „Naturavita“, a u saradnji sa NVO „Putevima preduzetništva” i „Business Café Srbija”, a pod pokroviteljstvom Grada Novog Sada.


Kako poboljšanje položaja žena može povećati globalni rast za 12 triliona dolara?\nIzveštaj Globalnog instituta McKinsey otkriva da bi 12 triliona dolara moglo da se doda globalnom BDP-u do 2025. godine unapređenjem ravnopravnosti žena. Javni, privatni i socijalni sektor moraće zajedno da deluju kako bi se smanjila rodna nejednakost u radu i društvu.\nNeravnopravnost polova nije samo važno moralno i socijalno pitanje već i kritični ekonomski izazov. Ako žene koje čine polovinu svetske radno sposobne populacije ne ostvare svoj puni ekonomski potencijal, globalna ekonomija će ispaštati. Iako sve vrste nejednakosti imaju ekonomske posledice, u izveštaju McKinsey Global Institute (MGI) rečeno je da je fokus na ekonomskim implikacijama nedostatka pariteta između muškaraca i žena s obzirom da unapređivanje ravnopravnosti žena može dodati 12 triliona dolara globalnom rastu.\nScenario “najbolji u regionu” po kom se sve zemlje podudaraju sa stopom unapređenja zemlje koja se najbrže poboljšava u njihovom regionu mogao bi dodati čak 12 milijardi dolara odnosno 11 procenata godišnjeg BDP-a 2025. godine. Prema scenariju “punog potencijala” u kom žene igraju identičnu ulogu na tržištu rada kao i muškarci, čak 28 milijardi dolara odnosno 26 procenata moglo bi se dodati globalnom godišnjem BDP-u do 2025. godine. Procena punog potencijala MGI je približno dvostruka prosečna procena drugih nedavnih studija koja ukazuje na činjenicu da MGI zauzima sveobuhvatniji pogled na rodnu nejednakost u radu.\nČak i nakon decenija napretka ka tome da žene postanu ravnopravni partneri sa muškarcima u ekonomiji i društvu, jaz između njih i dalje je veoma veliki. S obzirom da žene obavljaju 3 puta više neplaćenih poslova od muškaraca, a države u kojima postoji podjednaka participacija oba pola u razvoju ekonomije i društva zapravo su i najprosperitetnije, usredsređivanjem na velike ekonomske mogućnosti poboljšanja pariteta između muškaraca i žena, svet bi imao veliku korist ostvarujući značajan napredak.


Šta donosi nova generacija ESET bezbednosnog softvera? | PC Press\nŠta donosi nova generacija ESET bezbednosnog softvera?\n1. decembar 2015. 7. avgust 2017. Nenad Veljković\nU eri mobilnih uređaja, antivirusni paketi godinama razvijani za PC platforme kao da odlaze u drugi plan. Jasno je da ulazimo u eru multiplatformskih bezbednosnih rešenja, pa smo s interesovanjem pogledali ESET‑ovu ponudu.\nKompanija ESET skoro tri decenije usavršava svoj poznati antivirusni paket NOD32, uspevajući da se zavidan broj godina održi u samom vrhu u veoma jakoj konkurenciji. Na osnovnu platformu vremenom su integrisani različiti moduli tako da verzija za Windows i PC računare predstavlja veoma stabilan i pouzdan proizvod koji se u okviru svake nove generacije dodatno optimizuje i prilagođava aktuelnim trendovima bezbednosti.\nSegmentirani pristup omogućava fleksibilno kreiranje ponude za svaki sistem, pa je za Windows platformu dostupno četiri različita paketa. Osnovu svih njih čini NOD32 Antivirus, idealan za mrežno okruženje. Dostupne komponente Antivirus, Antispyware i Anti‑Phishing dovoljna su osnova da se bilo kakva pretnja uspešno zaustavi, uz praktično minimalan uticaj na performanse i rad korisnika, po čemu je ESET verovatno neprikosnoveni lider.\nKućnim računarima prilagođenija je napredna verzija ESET Smart Security koja, uz navedene, sadrži i niz dodatnih mera zaštite poput Anti‑Theft opcije, naprednog Firewall sistema, uz unapređenu Banking & Payment Protection i interesantnu novu opciju Botnet Protection.\nZa Macintosh platformu obezbeđeni su paketi ESET Cyber Security (ekvivalent NOD32 Antivirus) i ESET Cyber Security Pro koji predstavlja paket koji je po mogućnostima između osnovne i Smart Security verzije za PC. Nije zanemarena ni Linux platforma, za koju je predviđen jednostavan NOD32 Antivirus for Linux Desktop s Antivirus i Antispyware mogućnostima.\nKada je reč o mobilnim uređajima, svaka nova verzija ESET‑a donosi različite nove mogućnosti, stabilniji i brži rad kao i viši nivo zaštite. Novi ESET 9 podržava Android, Windows Mobile i (prevaziđeni) Symbian ekosistem, dok aplikacija za iPhone/iPad za sada ne postoji. ESET Mobile Security for Android donosi najviše mogućnosti, a korisnicima su na raspolaganju besplatne mere zaštite poput antivirusa, daljinskog zaključavanja i praćenja uređaja kao i zanimljive opcije Remote Siren čijim aktiviranjem će telefon pustiti kontinuirani neprijatan zvuk koji će sigurno privući pažnju ili vlasnika koji ga traži ili ljudi u okolini koji će primetiti da se dešava nešto čudno.\nU premium verziji dodatna funkcionalnost „paziće“ na kritična podešavanja uređaja, a putem portala my.eset.com omogućeno je on‑line upravljanje izgubljenim odnosno ukradenim uređajem.\nESET proizvodi godinama su poznati kao izuzetno stabilni i konfigurabilni, pa nova verzija 9 sledi taj trend. Unapređenja u odnosu na prethodne verzije u okviru postojećih modula su minimalna, a većina prilagođenja odnosi se na bolju integraciju sa novim verzijama operativnih sistema (Windows 10 i Android). Najvažnija novost je Banking & Payment protection, nova funkcionalnost čija ćemo unapređenja tek imati prilike da vidimo u narednim izdanjima. Trenutno je reč o predefinisanoj listi sajtova koji aktiviraju zaštićeni ESET browser, pa se transakcije mogu obavljati bezbedno. Lista se može dopuniti, pa preporučujemo da na nju dodate i sajtove elektronskog bankarstva koje koristite. Unapređena je opcija Botnet Protection, pa će napadi ka ili od vašeg uređaja biti brže otkriveni i zaustavljeni.\nModel licenciranja je poput samih ESET proizvoda veoma fleksibilan i zadovoljiće različite potrebe korisnika. Mi izdvajamo Multi‑Device Security Pack mogućnost kao najbolju za kućne korisnike; pravo na tri odnosno pet licenci odnosi se na bilo koju kombinaciju uređaja i platformi, kao i na mogućnost da u bilo kom trenutku aktuelnu situaciju zamenite nekom novom postavkom.\nTagovi: antivirus, Eset, nod 32\n← Otvorene ponude za Telekom Srbija, čeka se odluka Vlade\nDodeljene nagrade “Petar Damjanović” za 2015. godinu →


Šapić je za TV Pink kazao da su ga najviše napadali oni koji su se svih ovih godina trudili da ga pokažu, kako navodi, kao "nebitnog" i "periferanog" političara na srpskoj političkoj sceni.\n"Sada im je neverovatno jer neko tako nebitan može da izazove u njima takav bes. Konstatovali su da je to nemoralno sa moje strane, ali mi nije jasno šta sam to uradio nemoralno, a da je glup potez sa Vučićeve strane. Kada ovo sve skuptine, njima se isplati, jer će im biti lakše na sledećim izborima gde budemo zajedno nastupali", rekao je Šapić.\nSNS SE UKRUPNJAVA, NEK SE SPREMI SPS Da li će i socijalisti ispratiti trend UTAPANJA u "naprednjačko more" koji bi mogao\nIstiče da je teško boriti se protiv onih koji nemaju šta da izgube i dodaje da mu u poslednjih desetak dana "stavljane reči" koje on nikada nije izgovorio, kao i potezi koje nije povukao.\n"Ja nemam šta da krijem, za mene ne postoje zabranjene teme i verujem da radim dobru stvar, kao što sam uvek verovao", rekao je Šapić.\nKaže da je svaki napad u poslednje vreme primio "uzdržano".


Horoskop: JARAC - Godisnji Horoskop za 2013. godinu\nJARAC - Godisnji Horoskop za 2013. godinu\nVase ZVEZDANO nebo tokom 2013. godine, donosi pojacanu dinamiku i smenjivanje razlicitih izazova, kao dobrih prilika i spremnost da ih prepoznate ili da se oko njih pravilno angazujete. Umece je da pravilno dozirate svoje zelje i mogucnosti u odnosu na prilike koje Vas prate, kao i da dobro balansirate izmedju poslovnih i privatnih situacija u skladu sa mogucnostima i planetarnim uticajima. Moguce je ostvariti poslovni uspeh i licnu srecu, ali neophodna Vam je postupnost i podrska okoline. Ocekuje Vas znacajniji uspeh u poslovima koji su povezani sa umetnickim angazovanjem, edukacijom, naukom, izdavastvom, medijima, turizmom, zabavom. Prihvatite razlicite mogucnosti putovanja ili kontakte sa inostranstvom. U ljubavnom i porodicnom zivotu oseticete zadovoljstvo koje Vas inspirise na vece zalaganje u prave vrednosti. Smisao i vrednosti se menjaju u skladu sa unutrasnjom snagom koju dobijate kroz bliskost i povezanost sa dragim osobama.\nPotrudite se da postavite jasniju granicu izmedju svog intimnog zivota i uloge koju cete imati u drustvu ili u krugu javnosti. Nema razloga da nekom popustate vise nego sto to zelite ili da cinite ustupke zbog kojih se ne osecate dovoljno dobro. Nakon emotivnih dilema i situacija koje donose osecaj nesigurnosti ocekuju Vas prijatni dogadjaji, zadovoljstvo i ostvarenost u ljubavnom i porodicnom zivotu, narocito u periodu oko 19. januar, zatim od 12. februara do 09. marta, od 01. do 26. aprila, kao i od 21. maja do 15. juna. Posebno zadovoljstvo, radost i sreca nezavisno od Vaseg emotivnog statusa ili godina su moguci u periodu od 11. jula do 08. avgusta. Priustite sebi mnogo lepih trenutaka u krugu svoje porodice i uzivajte u svemu sto utice na zajednicku srecu u periodu tokom septembra, oktobra i pocetkom novembra meseca, kao i od 01. decembra sve do 08. januara 2012. Emotivna podska je uvek uzajamna i ona utice na kompletno raspolozenje ne samo u ljubavnom odnosu vec i na osnovna desavanja u porodici.\nPocetkom godine shvaticete da su Vam potrebne pouzdane informacije kako biste imali realnu sliku o aktuelnim desavanjima, koja uticu na poslovnu klimu i dogovore sa saradnicima. Potrudite se da delujete vrlo trezveno i odlucno u nekim iznenadnim ili neobicnim situacijama u periodu krajem januara meseca. Ponekad treba mudro taktizirati i smisljeno odlagati neke poslove, u tom smislu pozeljno je da budite pazljiviji sredinom februara, krajem aprila i tokom juna meseca. Naredna godina je povoljan period za investiranjem ili udruzivanjem, posebno kroz poslove u domenu privatnog sektora, sa nekretninama ili za uvecanjem imoviskih vrednosti. Pokazace se da su Vase vizije i poslovna strategija koju koristite uspesna formula, koja cesto donosi znacajnu moralnu ili materijalnu satisfakciju. Ocekuju Vas vrlo uspesni rezultati narocito u periodu od septembra meseca do kraja godine\nZbog napornih obaveza i pojacane dinamike moguce su prolazne slabosti u vidu glavobolje, iritacija sa nekim hronicnim tegobama, povremeno pad imuniteta, promene ili oscilacije sa pritiskom, neke virusne infekcije ili nervoze. Vazno je da uparaznjavate redovne zdravstvene kontrole i da se pravilno oslobadjate od viska toksina koji ugrozavaju Vas organizam, izbegavajte stresne situacije koje pogadjaju Vase psihicko stanje. Budite oprezniji i pazljiviji u periodu od 06. do 19. februara, zatim od 02. do 30. juna, kao i pocetkom septembra i sredinom decembra meseca.\nPrisustvo Jupitera i Urana u Vasem cetvrtom polju deluje kao dobar podsticaj za udruzivanjem i uspesnim partnerstvom. Planetarni aspekti pomazu. Sagledajte sve »prednosti i nedostatke«, kako biste pravilno usmerili svoju kreativnu energiju. Ocekuju Vas »zlatni rezultati« i ostvarenost na razlicitim poljima, odsjaj unutrasnje srece i zadovoljstva u harmonicnom odnosu sa partnerom ili porodicom.


Attachments (Datoteke u vasim postovima) - Najave Administratora - Otvoreni Forum - Novi Pazar\nAttachments (Datoteke u vasim postovima)\nSubota, 05. Oktobar 2002\nU forum je dodata nova funkcija pomocu koje mozete uz svoj post zakaciti i neku datoteku.\nOpciju za dodavanje datoteke mozete naci prilikom kreiranja novog priloga ispod polja za poruku.\nKoriscenjem opcije 'Dopuni' mozete prepraviti vas prilog a takodje promeniti ili izbrisati zakacenu datoteku.\nUkoliko budete imali problema sa koriscenjem ove funkcije, obratite se moderatorima u forumu POMOC.\nNapomena: Svaka zloupotreba ove funkcije za sirenje ilegalnih stvari ili virusa povlaci ukidanje clanstva na forumu.\nPreporuka: Pre otvaranja preuzete datoteke izvrsite njeno skeniranje antivirus programom.\nI naravno mala demonstracija:\nA ovako izgleda attachment u ZIP formatu...\nAdministrator je dodao ovaj fajl:\nforum.zip (22,02 kB - 345 puta prikazano - zadnji put: 10. Januar 2018, 23:30)


M. D. 8. septembra 2016. 12:09\nFiskalni savet Srbije ostao je i danas, posle odgovora Elektroprivrede Srbije na nedavne tvrdnje Saveta, pri stavovima i zaključcima iz poslednjeg izveštaja, a koji se odnose na (ne)smanjivanje plata u EPS-u za 10 odsto u 2015. godini.\nFiskalni savet je to naveo odgovarajući na jučerašnje saopštenje EPS-a da je Savet u izveštaju „Analiza tekućih fiskalnih kretanja i očekivano izvršenje budžeta u 2016. godini“ od 5. septembra 2016. dao paušalne ocene o kretanju zarada u tom preduzeću, kao i da su zaključi do kojih je to telo došlo u analizi poslovanja EPS-a pogrešni.\n„Čvrsto stojimo iza svih svojih stavova i zaključaka iz izveštaja. Oni nisu proizvod paušalnih ocena, već analize zvaničnih finansijskih izveštaja EPS-a za 2015. i za prethodne godine“, odgovara Savet.\nSvi zaključi do kojih je Fiskalni savet došao, kako je navedeno u saopštenju, obrazloženi su detaljno u izveštaju koji je javno dostupan na njihovom sajtu.\n„U izveštaju se može jasno videti i to da je u analizi kretanja prosečnih zarada u javnim preduzećima uzeta u obzir i promena broja zaposlenih, što EPS u svom saopštenju (netačno) izdvaja kao propust Fiskalnog saveta“, navodi to telo.\nSavet napominje i to da njihovu ocenu da neto primanja zaposlenih u 2015. nisu umanjena za 10 odsto neposredno potvrđuje i sam EPS u zvaničnom izveštaju o poslovanju („Izveštaj o poslovanju EPS grupe za 2015. godinu“, strana 59), gde je navedeno da je prosečna neto zarada u preduzeću u 2015. iznosila 79.979 dinara, a u 2014. godini 79.657 dinara.\nU 2013. godini prosečna neto zarada u preduzeću iznosila je 79.274 dinara i to se takode može videti u izveštaju o poslovanju EPS-a za 2014, navode iz Fiskalnog saveta.\n„U svim drugim javnim preduzećima čije smo finansijske izveštaje analizirali, kao i u opštoj državi (prosveta, zdravstvo, vojska policija i dr.), neto primanja zaposlenih u 2015. bila su umanjena, kako je i predviđao Zakon o privremenom utvrđivanju osnovica za obračun i isplatu plata, odnosno zarada i drugih stalnih primanja kod korisnika javnih sredstava“, rekao je on.\nFiskalni savet poručuje da je otvoren za polemike o svim temama koje su od značaja za javne finansije Srbije, ali navodi i da te diskusije, kao i stavovi koji se iznose o radu Fiskalnog saveta, moraju imati utemeljenje u činjenicama i tačnom prenošenju njihovih analiza.\nEPS je u jučerašnjem saopštenju naveo da je smanjio zarade zaposlenih za 10 odsto u 2015. godini, uz opasku da to preduzeće poštuje mere štednje, sve radi u skladu sa Generalnim programom poslovanja koji je vlada i odobrila, a da Fiskalni savet iznosi paušalne ocene.\n„Spekulacije o luksuznim javnim nabavkama su netačne i zlonamerne, bez ikakvih osnova“, navodi se u saopštenju, kao i to da Fiskalni savet iznosi paušalne ocene o zaradama u EPS-u, jer očigledno ne raspolaže tačnim podacima, iako je EPS u usmenoj komunikaciji sa Fiskalnim savetom ponudilo sva razjašnjenja.\nDodatnih 1,4 milijarde dinara su troškovi prijema u TE-KO Kostolac dela radnika angažovanih van radnog odnosa i preuzimanja u RB Kolubara zaposlenih iz preduzeća „Kolubara Usluge“, neophodnih za stabilno odvijanje proizvodnje, što je odobrila Vlada Srbije.\nTo su stvarni troškovi na osnovu kojih Fiskalni savet pogrešno zaključuje da EPS nije poštovao zakonske odredbe o smanjenju zarada, naveli su iz tog preduzeća.


Letovanje u Pefkohoriju može da vas košta čak 82 evra manje po osobi, ako danas rezervišete aranžman.\nSmeštaj je u malom hotelu apartmanskog tipa "Poseidon", a polazak je planiran za 13. avgust 2014.\nHotel je smešten na svega 70 metara od plaže, u najlepšem i najluksuznijem delu Pefkohorija.\nPefkohori je, inače, destinacija za koju se naši turisti najčešće odlučuju, tako da ne treba da se iznenadite ako nekog naiđete na nekog poznatog.\nmešten na jednom od prstenova, ovaj gradić je čuven po dugačkoj peščanoj plaži, odličnim bič barovima, veoma dobro snabdevenim prodavnicama i burnom noćnom životu u brojnim diskotekama.\nMladi ga vole zbog noćnog života i provoda, a porodice zbog peščane plaže koja ima veoma postepen ulazak u dubinu, tako da bez brige i mala deca mogu da se ostave u vod, a da im ne preti nikakva opasnost.\nŽelite li i vi ovog leta da se okupate i ronite u Crvenom moru, upoznate egipatsku kulturu, probate specijalitete orijenta i zakoračite u avanture koje nudi pustinja? Pripremu za putovanje možete početi već sada jer je zbog velikog interesovanja naših putnika, turistička agencija Big Blue obezbedila još jedan polazak za ovo egipatsko letovalište i to 28. jula direktnim čarter letom na 11 noćenja.


U Parlamentu o poslanicima koji su uzeli pomoć za siromašne\nTanjug 14. avgusta 2020. 12:57\nRIM – Više od 60 hiljada Italijana potpisalo je peticiju da nacionalni penzioni fond INPS otkrije imena parlamentaraca koji su trazili i dobili pomoc u iznosu od 600 evra namenjenu onima koji su zbog pandemije ili ostali bez posla ili imaju niska primanja.\nDanas će se predsednik penzionog Fonda obratiti i parlamentu i ocekuje se da ce saopstiti imena onih koji su, kako ih u javnosti kvalifikuju “sramno posegnuli za pomoći koja je bila namenjena onima koji su zbog pandemije imali finansijskih problema.\nVest da je pomoć uzelo 5 parlamentaraca, koji mesecno primaju 13 hiljada evra, i oko dve hiljade regionalnih i opstinskih politicarao, iakoo njihove plate iznose nekoliko hiljada, evra, a treže se i\nImena onih koji su uzeli 600 eura zasticena su zakonom o privatnosti, ali neki su se, pod pritiskom javnosti i zahtevom lidera partija, vec javili,dok su dugi otkriveni slucajno.\nJos veći bes javnosti izazvala su pravdanja kao “nisam znao” “pomoc je tražio sekretar”, “supruga” ili “uzeli da bi novac dali u dobrotvorne svrhe”.\nPolitičari koji su uzeli pomoc supripadnici svih partija, među poznatim imenima prednjace po broju članovi desničarske stranke “Liga”, neki su vec suspendovani, iako je predsednik “Lige” Mateo Salvini najavio da ce biti izbaceni iz stranke.\nU regiji Veneto zamenik predsednika regije koji je takođe uzeo 600 eura, nece biti kandidovan na istu pozociju na predstojecim izborima u septembru.


Počinje rekonstrukcija pruge Niš - Zaječar - Bor GRAD INFO\nPočinje rekonstrukcija pruge Niš – Zaječar\nurednik\t феб 24, 2019 168 0\nŽeleznice Srbije sutra će započeti rekonstrukciju pruge Niš-Zaječar, najavilo je Ministarstvo građevinarstva, saobraćaja i infrastrukture.\nU saopštenju je ministarstvo navelo da će radovi krenuti u železničkoj stanici Matejevac kod Niša, odnosno na putnom prelаzu udаljenom oko 200 metаra od stаnične zgrаde u prаvcu Nišа.\nSaobraćaj na pruzi Niš-Zaječar obustavljen je 14. februara, nakon trećeg iskliznuća vagona sa opasnim materijama od početka godine. Ministarka saobraćaja i infrastrukture Zorana Mihajlović, koja je toga dana obišla prugu Niš-Zaječar kod Jasenovika, rekla je da će saobraćaj na pruzi biti obustavljen sve dok se rekonstrukcija ne završi.\nMihajlović je tada istakla da je država obezbedila pet milijardi dinara da ta važna regionalna pruga, koja nije obnovljena od 1961, ove godine bude rekonstruisana.\nNakon zatvaranja pruge Niš-Zaječar, 17. februara je na toj saobraćajnici iskliznuo voz koji je prevozio tri cisterne sa amonijakom. Reč je o vozu koji je ostao zaglavljen u Svrljiškoj klisuri nakon što je 14. februara iskliznuo iz šina.\nZbog uklanjanja dva vagona sa amonijakom koji su se prevrnuli nedaleko od Jasenovika, meštani tog sela su krajem januara na dva dana bili evakuisani iz svojih domova.\nPruga Niš-Zaječar izgrađena je pre skoro 100 godina, a poslednjih godina vozovi na toj saobraćajnici kretali su se prosečnom brzinom od 30 kilometra na sat jer je više od 60 odsto od ukupno 170.000 pragova istrulilo.


Vrasna apartmani, Vrasna apartmani 2022 - Barcino Tours Vrasna apartmani, Vrasna apartmani 2022 - Barcino Tours\nNa obali Egejskog mora u Strimoni zalivu, odakle i naziv ovoj oblasti Strimonikos, smeštena su mala turistička mesta Stavros, Vrasna i Asprovalta. Na samo 70 km od Soluna, kao deo Solunske regije i opštine Sveti Đorđe, sa veoma dobrom mrežom puteva ova mesta bivaju odabrana od strane mnogih turista. Vrasna apartmani 2022 godine spremno dočekuju turiste u predstojećoj sezoni. Pored blizine Soluna, što je svakako prednost, ova regija se odlikuje i veoma čistim, toplim morem, kao i širokom peščanom plažom kojoj se već godinama dodeljuje plava zastavica za kvalitet i uređenost od strane Evropske Unije i Mediterana. Sva tri mesta svojom ponudom uređenog šetališta, uglavnom novim vilama i hotelima, kafićima, restoranima, pružaju mogućnost za jako prijatan odmor.\nNea Vrasna je poznata po dugoj, širokoj peščanoj plaži gde ni u špicu sezone nećete osećati guzvu i gde svako može uživati u potpunom miru. Ima jako lepo uređeno šetalište, sa dosta restorana, kafića, dosta sadžaja za decu. Uglavnom je sve podređeno porodičnom odmoru tako da noćni život nije karakterističan za ovo mesto. U kom god delu Nea Vrasne da ste smešteni, do plaže se dolazi jako brzo. Plaža je jako dugačka i široka pa tako imate deo sa ležaljkama i suncobraima i deo gde potpuno slobodno možete postaviti svoju opremu. U produžetku ovog mesta nadovezuje se Vrasna Paralija, koja je izuzetno mirno mesto, za one kojima je neophodan potpun mir i tišina. Ono što ovu oblast izdvaja je blizina Atosa, antički grad Stagira – rodno mesto Aristotela, grad Amfipolis i muzej u njemu, pećina Alistrati, pa samim tim letovanje može imati i edukativni značaj. Dok se nalazite na odmoru u Nea Vrasni, obilazak čuvene plaže u Olimpijadi nemojte nikako propustiti. Olimpijada je selo koje je udaljeno od Vrasne oko 25 km i predstavlja idealno mesto koje privlači veliki broj turista, željnih uživanja u plivanju u kristalno čistoj vodi Egejskog mora. Takođe, možete posetiti Solun u vidu obilaska samog grada i uživanja u najznačajnijim kulturno-istorijskim znamenitostima, ali ukoliko vas interesuje samo šoping u ovom gradu i to je još jedan od mogućih opcija.


Vreme 1519 - Jovanjica: Imenik jedne afere\nUNOSAN BIZNIS: Kanabis\nDa li će nakon dva meseca biti pušten na slobodu čovek koji je predstavljen kao najveći uzgajivač droge i da li će javnost saznati nešto više osim da braća Vučić nemaju nikakve veze sa slučajem\nDa je sve bilo "po protokolu", odavno ne bismo govorili o "slučaju Jovanjica". Policija bi pohapsila vinovnike koje je otkrila da na autoputu koriste rotaciju i imaju lažne policijske legitimacije, ministar policije dr Nebojša Stefanović slikao bi se pored kamara zaplenjene droge u Staroj Pazovi, kriminalci bi čamili u pritvoru čekajući početak suđenja, braća Vučić bi se bavili štampanjem novca i upravljanjem Srbijom.\nAli, od početka je očevidno sve krenulo naopako: i to da prvoosumnjičeni Predrag Koluvija, napredni poljoprivrednik iz okoline Stare Pazove, veliki pravoslavni vernik, poštovalac i donator SPC, krene da divlja po autoputu, i da pokuša da se "vadi" pokazujući lažna policijska dokumenta, i da policija ode na njegove plantaže i otkrije tone i hektare droge tamo gde bi trebalo da budu rotkvice i paradajz, i da to slučajno objavi RTV Vojvodina, da se o tome ćuti dok priča ne procuri u javnost nekoliko dana docnije, pa da se usred "afere Krušik" režim nađe u još jednoj "reputacionoj krizi", da opozicija pomene Andreja Vučića…\nOtkad je krenulo, mnogo je stvari pomenuto i nekako se u javnosti iskristalisala priča o tome kako je nadomak Beograda neki tip povezan sa SNS-om uzgajao drogu, a reklamirao se kao najelitniji uzgajivač organskog povrća. Povezan je sa SNS-om jer su mu gosti bili visoki funkcioner ove stranke Zoran Babić, v.d. direktora JP Koridori Srbije, te Aleksandar Vulin, ministar odbrane RS.\nZa njih dvojicu se lako i brzo saznalo jer ih je televizija snimala dok su ranijih godina posećivali ovo "gazdinstvo", a je li bilo i drugih ostaje još uvek u sferi nagađanja i pretpostavki.\nU ova dva meseca nema ko se nije "oglasio" povodom ovog do sada nezabeleženog slučaja i otkrića, a najčudnije od svega je to da tako velika akcija policije i tužilaštva za organizovani kriminal nije prošla u javnosti kao veliki uspeh nego kao potencijalno velika afera koja bi mogla da uzdrma Vučićev režim.\nNisu pomogla ni česta očitovanja Aleksandra Vučića o tom slučaju koja se mogu sažeti u jednu rečenicu: "Niti ja niti moj brat Andrej nemamo nikakve veze sa Jovanjicom, a oni koji su to rekli, lažu!"\nOni koji lažu su ljudi iz opozicije, posebno Miroslav Aleksić, nekadašnji predsednik opštine Trstenik i danas potpredsednik Narodne stranke, koji je u Narodnoj skupštini nekoliko puta govorio o ovom slučaju, pa je i u ranoj fazi posredno pomenuo da bi Andrej Vučić mogao da bude povezan sa organskim uzgajivačem droge.\nŠTA ZNAMO IZ ISTRAGE\nOsim da je slučaj dodeljen Saši Drecunu, baš u danima kada je imenovan na mesto jednog od zamenika javnog tužioca u odeljenju za borbu protiv organizovanog kriminala, i da je "veštačenjem" telefona Predraga Koluvije utvrđeno da on nije komunicirao sa braćom Vučić, nije bilo informacija iz ove "istrage".\nDrecun je "poznat" po slučaju "Parada" koji je nedavno okončan presudom u korist Andreja Vučića i Predraga Malog, kao i dvojice pripadnika vojne jedinice Kobre za prebijanje na Paradi ponosa u septembru 2014. godine.\nDetalji o tome na koji način je uhapšen Koluvija sa svojim saradnicima došli su iz drugog izvora, a onda i potvrđeni u javnom nastupu ministra Stefanovića dve nedelje nakon "pokretanja akcije".\nMoglo bi da se kaže da ovoga puta tužilac drži stvari pod kontrolom i da je jedini "izlet" bio kada se oglasio sam Koluvija, koji je sam, preko svog pravnog zastupnika, bio poručio javnosti da on nema nikakve veze sa Vučićima, a tu su "vest" preneli tabloidi.\nMoglo bi da se pomisli da tužilaštvo u saradnji sa policijom radi temeljno i da proverava svaki gram od zaplenjena 649,4 kilograma osušene marihuane i svaku pojedinačnu od 65.581 stabljike ove biljke – pronađenih sredinom novembra 2019. godine na plantažama preduzeća Jovanjica.\nOvako velika količina, ako se tako "veštači", mogla bi da zahteva mesece i godine rada forenzičara, pa možda zbog toga nemamo ono što je moglo da se očekuje: brzu istragu, brzo podizanje optužnice i pokretanje postupka u "specijali". Ništa od toga nismo ni videli ni čuli, tužilac je kao i u svim drugim slučajevima nevidljiv i nečujan, moguće je samo da se oglasi ako 15. februara 2020. produže ili okončaju pritvor Koluviji.\nMiroslav Aleksić je sa opozicione strane bio "portparol" ove afere. On je u nekoliko navrata izlazio pred novinare da govori o detaljima iz biografije Predraga Koluvije, kao i o tome kako je hapšen i sa kojim osobama je povezan. Zahvaljujući njegovom trudu, saznali smo većinu stvari koje je docnije o hapšenju potvrdio ministar Stefanović i očevidno je opozicija imala neku vrstu izvora iz policije u vezi sa ovim slučajem.\nSve je bilo manje-više u redu dok nisu pomenuti Andrej Vučić i njegova potencijalna povezanost sa Koluvijom i njihovim organskim biznisom. To je odmah od strane Vučićevih PR magova spinovano u pravcu napada na Vučića samog, preko napada na porodicu, što je manir kome prisustvujemo već osmu godinu. Aleksić je, jednostavnom pretragom javno dostupnih registara, pokazao da je Vučić sam mogao da poznaje Koluviju jer ga je vodio kao učesnika delegacija srpskih privrednika po Rusiji i drugim državama nekadašnjeg Sovjetskog Saveza.\nVučić je kao predsednik Vlade radio regularnu stvar: u okviru svojih brojnih poseta, vodio je neke privrednike e da bi i oni sklopili neke poslove na trećim tržištima, što je pohvalno, ali je malo verovatno da čovek koji vodi računa o svemu, ne zna ko ga prati na tim putovanjima. Dalje, Aleksić je pokazao da su ljudi iz vojne bezbednosti bili uključeni u obezbeđivanje tih plantaža i neki izvori su potvrdili i da su pojedini pripadnici vojnih službi suspendovani, a da su neki iz BIA poslati na odmor zbog slučaja Jovanjica.\nOpozicija je "skrenula pažnju" i na to da je Koluvija mogao da bude i jedan od "sponzora" BIA, što je odmah i glasno demantovano, ali nije do kraja objašnjeno poreklo neke opreme koju ova agencija koristi a za koju se moglo pretpostaviti da je nabavljana uz pomoć nekog preduzetnika. Na kraju, jasno je pokazano da su ljudi iz SNS-a i iz Vlade imali direktne odnose sa uzgajivačem droge Koluvijom, a "Insajder" je otkrio i da je Vladina Agencija za osiguranje i finansiranje izvoza podržala Koluvijin biznis model sa više miliona evra.\nMalo Vlada, malo Rusi, čini se da su to bili glavni izvori finansiranja ove operacije, a to se vidi i iz strukture poverilaca firme Jovanjica, koja je, razumljivo, u blokadi od kraja novembra 2019. godine: skoro 50 miliona dinara potražuje ova Agencija, a duplo više API banka, manje poznati finansijski entitet u Srbiji u vlasništvu ruskog preduzetnika.\nSve su to laži, rekao bi u nekom zamišljenom razgovoru predsednik Srbije Aleksandar Vučić, koji je samog sebe ugurao ponajviše u ovu aferu insistiranjem da on sam "brani" Andreja, svog mlađeg brata, od besomučnih napada opozicije.\nPo njemu, poenta je da se u Srbiji zna red i da se kriminalci hapse kada se za to steknu uslovi. Umesto da se veliča uspeh policije, da se hvali činjenica što je tolika količina droge "presretnuta" i zaustavljena pre nego što preplavi ulice i truje "našu decu", opozicija ide i laže a sve da bi ocrnila njega za najgnusniju moguću stvar. Da on, čovek koji nikada nije ni cigaru zapalio a kamoli video džoint, bude povezan sa uzgajanjem nečega što bi moglo da ubije "našu decu". Ponavljao je i ponavljao ovo Vučić u poslednja dva meseca i tražio da se hitno pokaže da je on u pravu.\nI, zaista, sada imamo najmanje tri potvrde da on i njegov brat sa slučajem nemaju nikakve veze: najpre je to rekao sam Koluvija preko advokata, pa je to rekao policajac Slobodan Milenković, koji je hapsio Koluviju i njegovu grupu, pa je, na koncu, to reklo i tužilaštvo postupajući po prijavi Miloša Vučevića, velikaša SNS-a i gradonačelnika Novog Sada.\nVučićeva PR strategija bila je jasna: nastavak priče o čoveku koga mrze neprijatelji Srbije, koji na sve moguće načine žele da mu napakoste, koji kada nemaju ništa o njemu kreću da napadaju njegovu familiju, a on opstaje, držeći se zakona i institucija, moleći ih da one utvrde šta se u tom slučaju dogodilo. Kada institucije daju odgovor, on se pojavljuje i govori opet o onima koji ga mrze i napadaju, kao o lažovima i varalicama koji nisu sposobni ni da se izvine ni da kažu da su pogrešili sada kada je "istina dostupna".\nVučić, po ko zna koji put, odbija najstrašnije napade i potvrđuje da je čestit i pošten čovek koji ne pristaje na ucene i pretnje, koji je spreman da za dobrobit Srbije izdrži sve, pa i preko toga, i koji nikada neće ustuknuti pred neprijateljem.\nORGANSKA PROIZVODNJA: Aleksandar Vulin okopava rotkvice...\nA GDE JE TU ZAKON\nOd trenutka kada se saznalo da je Koluvija uhapšen, kada se nazrelo ko je on i sa kim je povezan, kada se stidljivo progovorilo o industriji uzgajanja marihuane kao biljke u farmakologiji i biljke u narko-biznisu, javnost je, i pored opravdanog interesovanja, bila uskraćivana za relevantne informacije.\nOčevidno nije bilo novih hapšenja, a da li je bilo saslušavanja nekih drugih aktera, pogotovo onih koji su se na televiziji pojavljivali sa Koluvijom, nije poznato. Neki od njih su, kao ministar vojni Vulin, sa ponosom govorili o radu na plantaži, jer je on bio uveren da se radilo samo o rotkvicama i paradajzu i da je bilo najnormalnije da ministar podrži tako vrednog i dobrog srpskog domaćina.\nDok gledamo na snimku srpskog ministra koji, za potrebe kampanje i populističkog pristupa biračima, kleči u blatu plantaže i okopava rotkvice, ne možemo a da se ne zapitamo kako je moguće da ministar završi na takvom mestu a da ljudi koji rade za njega (a svi šefovi kabineta su redom iz BIA) ne znaju gde je on to došao da se slika.\n...i zasadi marihuane na poljoprivrednom dobru Jovanjica\nKako je moguće da se jedan tako masovan proces uzgajanja droge drži van domašaja BIA i drugih službi bezbednosti, kako je moguće da se taj lik druži sa ljudima iz SNS-a, da ide sa Vučićem po svetu a da niko ne zna čime se on još pride bavi?\nOvo, naravno, sve pod pretpostavkom da ni Vučići, ni Vulin, ni Babić, ni drugi iz SNS-a i policije i nekih policijskih sindikata nisu imali blage veze o tome ko je Koluvija i kakav je njegov poslovni portfelj, što bi tek moglo da bude zabrinjavajuće.\nDa bi se cela priča do kraja odmotala, istraga bi trebalo da obuhvati sve koji se pominju u ovoj priči: od Koluvije i njegovih saradnika, preko Vulina i Babića, do Mikija Aleksića, Vučevića i braće Vučić, ako za tim postoji potreba. Neko suđenje u budućnosti bi trebalo da nam kaže kako je bilo moguće da pored Beograda postoji tolika plantaža a da niko godinama ne zna da se na njoj možda uzgaja ne samo rotkvica i paradajz nego i droga.\nDobro bi bilo da vidimo sve veze osumnjičenog Koluvije sa ljudima iz Vučićevog okruženja, Privredne komore, kao i partnere iz Rusije, Makedonije i sa Kosova. Ako je javnost u Srbiji mogla nešto da nauči za ovih 30 godina tranzicije i organizovanog kriminala, onda je mogla to da nijedan veliki posao sa drogom nije bio autonoman, odnosno bez uključenosti nekoga iz "države": od 600 kilograma heroina u sefu Komercijalne banke s početka dvehiljaditih, preko Šarićevog klana pre desetak godina, pa do ove "Koluvijine trave".\nTišina u kojoj se sve odvija, uz javne dokaze o nevinosti braće Vučić i javnog ponižavanja policajca Slobodana Milenkovića, teško može da bude ohrabrujuća kada je sudsko razrešenje ovog slučaja u pitanju.\nViše smrdi na to da Aleksić bude osuđen zbog povrede časti, a Koluvija, ako se ne vrati na plantaže, da provede neku godinu u traženju boga na Hilandaru. Da je ozbiljna stvar u pitanju, valjda bi pred kamerama popalili svu tu marihuanu, kao što se nekad radilo u Južnoj Americi, a ne bi "veštačili" mesecima.


RAD U UMETNIČKOM KOLEKTIVU - Nelt Edukativni Program\nU okviru drugog ciklusa NELT Edukativnog programapolaznicima programa predstavio se Škart kolektiv.\nKolektiv ŠKART je nastao 1990. godine u grafičkom ateljeu Arhitektonskog fakulteta u Beogradu. Ovaj kolektiv se bavi poezijom, grafičkim dizajnom i alternativnom edukacijom. Prvu dekadu, (1990 - 2000) su obeležili samizdati i njihovo deljenje na ulicama. U drugoj dekadi (2000 - 2010), grupa pokreće nekoliko kolektiva: Horove Horkeškart i Proba, dečije horove Deca sa meseca i AprilZMAJun, te omladinsko-penzionerski hor HOR-RUK i antifašistički hor UHO (ujedinjeni horovi). Od 2010. godine kolektiv se više uključuje u rad sa decom (u domu…


EU i Kosovo su okončali projekat upravljanja migracijom - Evropska služba za spoljnu akciju\nEEAS > Kosovo* > EU i Kosovo su okončali projekat upravljanja migracijom\nEU i Kosovo su okončali projekat upravljanja migracijom\nPriština, 21/02/2019 - 16:39, UNIQUE ID: 190221_13\nKancelarija EU na Kosovu i Vlada Kosova su danas održali završnu konferenciju kako bi obeležili kraj EU tvining projekta „Jačanje kosovskih institucija u efektivnom upravljanju migracijom“.\nG. Ekrem Mustafa, ministar unutrašnjih poslova Kosova, g. Riccardo Serri, zamenik šefa Kancelarije EU na Kosovu/SPEU i gđa Gerrie Willems, ambasadorka Holandije na Kosovu su istakli ključna dostignuća projekta. Visoki predstavnici holandske Službe za imigraciju i naturalizaciju i Ministarstva unutrašnjih poslova Kosova su takođe predstavili svoju ocenu projekta.\nGlavni korisnik je Ministarstvo unutrašnjih poslova (posebno Odeljenje za državljanstvo, azil i migracije i Odeljenje za reintegraciju repatrisanih lica). Holandska Služba za imigraciju i naturalizaciju (vodeći partner), Federalno ministarstvo unutrašnjih poslova Austrije i švedska Agencija za migraciju, u saradnji sa vladinim institucijama Belgije, Letonije i Poljske, kao i individualni stručnjaci iz Slovenije i Litvanije su pružili pomoć tokom implementacije projekta.\nCilj je bio povećanje efikasnosti i efektivnosti upravljanja migracijom na Kosovu, jačanje kapaciteta uključenih institucija i usklađivanje upravljanja migracijom sa standardima EU.\nZamenik šefa Kancelarije EU/SPEU, Riccardo Serri, je rekao da tvining projekat ne samo da pokazuje trajnu posvećenost EU našem partnerstvu sa Kosovom u procesu izgradnje kapaciteta u oblasti upravljanja migracijom, već i našu nameru da se direktno angažujemo sa građanima Kosova. "Dostignuća ovog projekta su samo još jedan korak u daljem usklađivanju između Kosova i EU i ispunjavanju obaveza iz Sporazuma o stabilizaciji i pridruživanju", rekao je Serri.\nProjekat koji finansira EU budžetom od približno 2,18 miliona evra, je počeo u martu 2016. i završiće se 28. februara 2019.\nProjekat je pružio podršku Kosovu u različitim komponentama. U komponenti migracione strategije i zakonodavstva, izrađen je novi Zakon o azilu i izmenjen i dopunjen Zakon o strancima kako bi se oba zakona uskladila s najnovijim direktivama i uredbama EU. Parlament je usvojio i novi Zakon o azilu i izmenio i dopunio Zakon o strancima. Pored toga, izrađena su administrativna uputstva i propisi u skladu sa standardima EU u oblasti izdavanja boravišnih dozvola, registracije tražilaca azila i odlučivanja o zahtevima za azil, funkcionisanju prihvatnog centra za tražioce azila itd.\nŠtaviše, izrađena je nova Nacionalna strategija o migraciji 2019-2023 i akcioni plan, kao i koncept mehanizma za praćenje i izveštavanje;\nU komponenti o upravljanju migracijom priručnik o procedurama granične kontrole je revidiran i ažuriran za sve zaposlene u graničnoj policiji koji rade na kosovskim graničnim prelazima, uz poseban osvrt na upravljanje mešovitim migracionim tokovima neregularnih migranata, tražilaca azila, izbeglica, žrtava trgovine ljudima, maloletnika bez pratnje i drugih ugroženih grupa.\nU komponenti o reintegraciji povratnika je pružena pomoć u reviziji opštinskih akcionih planova za reintegraciju, dok je takođe izrađen sistem za praćenje reintegracije povratnika;\nOsim toga, izrađene su mape procesa kako bi se vizualizirali i ojačali procesi komunikacije i koordinacije među svim akterima u oblasti reintegracije na centralnom i lokalnom nivou;\nŠtaviše, sproveden je pilot projekat za razmenu informacija između Švedske (kao primer države članice EU) i Kosova u oblasti povratka i reintegracija povratnika.\nPoslednja komponenta se je sastojala od kampanje podizanja svesti javnosti u cilju skretanja pažnje potencijalnim migrantima na rizike ilegalne migracije i ohrabrili da ostanu na Kosovu ili da migriraju na zakonit način.\nProjekat je bio važan za Vladu Kosova i imaće dugotrajan uticaj na rad Ministarstva unutrašnjih poslova i drugih uključenih institucija. EU je pomogla kosovskim vlastima u efikasnom i efektivnom radu na imigraciji (legalnoj migraciji, azilu i ilegalnoj migraciji), a istovremeno prilagođavajući zakonodavstvo i prakse standardima EU, garantujući kvalitet i pravičnost u donošenju odluka. Pored toga, EU je pomogla kosovskim vlastima u unapređenju uredne i zakonite legalne migracije građana Kosova, kao i njihovoj održivoj reintegraciji nakon povratka na Kosovo.\nPhotos from the closing conference\nTim za štampu i informisanje Kancelarije EU/Specijalnog predstavnika EU na Kosovu\nDigitalizacija- šansa za ekonomije u regionuOtvoreni stav Šefa EU Kancelarije /Specijalnog Predstavnika EU, Ambasadora Tomaša Sunjoga\nSpecijalni predstavnik EU za dijalog Beograd – Priština i druga pitanja u vezi sa zapadnim Balkanom Miroslav Lajčak, bio je u poseti Kosovu od 15. do 17. septembra 2021. Građani zaslužuju normalizaciju- EUSR Lajčak o svojoj poseti Kosovu\nIzjava Tomaša Sunjoga, šefa kancelarije Evropske unije na Kosovu/ Specijalnog predstavnika EU Pozdravljam današnju izjavu Ustavnog suda kojom se od kosovskih vlasti zahteva da izvrši sve prethodne sudske odluke, kao i odluku o neizvršenju dve presude, uključujući i odluku iz 2016. godine u imovinskom predmetu manastira Visoki Dečani. Neuspeh pri neizvršavanju odluka Ustavnog suda krši i\nPobednici 2021 EU Nagrada za Integraciju Roma za Zapadnom Balkanu i Turskoj proglašeni Evropska komisija proglasila je juče 14 dobitnika četvrte Nagrade EU za integraciju Roma na Zapadnom Balkanu i u Turskoj. Ovogodišnja nagrada priznaje izuzetne ljude koji promovišu jednakost kroz zapošljavanje. Dobitnici su preduzeće za čišćenje prozora u Albaniji, Crveni krst Crne Gore i


SVEMIRSKI BLOK 13 Ovako će izgledati zgrada BEOGRADSKE FILHARMONIJE\nBlic , beoland.rs\nFoto: beoland.rs / RAS Srbija\nArhitekte Dragan Marčetić i Milan Maksimović sa saradnicima pobednici su konkursa za dizajn dela Bloka 13 u Novom Beogradu, gde bi trebalo da se nađe i nova zgrada Beogradske filharmonije.\nOvako bi trebalo da izgleda nova zgrada Filharmonije\nNjihovo rešenje se između 34 konkursna rada pokazalo kao najbolje, po jednoglasnoj odluci žirija na čijem je čelu bio glavni gradski urbanista Milutin Folić. Za to će im biti dodeljena prva umanjena nagrada u neto iznosu od milion dinara.\nPredviđena je i izgradnja letnje scene\nOd učesnika konkursa, koji je sprovela Direkcija za građevinsko zemljište i izgradnju Beograda, očekivalo se urbanističko-arhitektonsko rešenje jugoistočnog dela bloka, na lokaciji postojećih temelja ranije planiranog Muzeja revolucije - na čijim osnovama treba da nikne nova zgrada Beogradske filharmonije, sa pratećim sadržajima i kvalitetnim otvorenim prostorima.\nZgrada između "Ušća" i Palate SIV-a\nKompleks Beogradske filharmonije sastojaće se od velike koncertne sale, kapaciteta 1.500 mesta i sa binom od 500 metara kvadratnih, i manje višenamenske sale kapaciteta do 400 mesta. Predviđena je i izgradnja letnje scene u skladu sa mogućnostima, i neophodnog parking prostora, najavili su iz Direkcije.\nOvaj prostor se trenutno nedovoljno koristi\nIzabrano rešenje predstavljaće osnov za izradu urbanističko-planske dokumentacije. Rešenja iz konkursa odredila su i morfologiju novoplanirane izgradnje, pre svega na lokaciji postojećih temelja ranije predviđenog Muzeja revolucije i uređenja slobodnih površina, kao i njihov odnos sa okolinom, posebno u odnosu na čuveni novobeogradski spomenik kulture – Palatu Saveznog izvršnog veća.\nDirekcija za građevinsko zemljište\nKO ĆE ČUVATI PRELAZ? Raspisan novi tender za obezbeđenje Mosta na Adi\nREŠENJE ZA RUGLA U CENTRU Konačno određeno ko će morati da ODRŽAVA PODZEMNE PROLAZE\nVesić: U prva tri meseca 1,9 milijardi dinara od građevinskog zemljišta\nTRAGEDIJA KOD SURČINA U sudaru auta i kamiona jedna osoba nastradala\nJedna osoba izgubila je život, a jedna je povređena u saobraćajnoj nesreći koja se dogodila na ulazu u Petrovčić, u opštini Surčin, saznaje "Blic".\nISPRAĆA GA KOLONA UPLAKANIH Stotine ljudi došlo do kuće ubijenog Slaviše Krunića, policija na svakih 100 metata (FOTO)


Nova dekanica PMF-a: Akreditaciju uraditi i na engleskom jeziku | Autonomija\nNova dekanica PMF-a: Akreditaciju uraditi i na engleskom jeziku\nPMF iz IPA fondova dobio 1,2 miliona evra\nNovoizabrana dekanica Prirodno-matematičkog fakulteta (PMF) u Novom Sadu Milica Pavkov Hrvojević izjavila je danas da taj fakultet treba da uradi akreditaciju svojih nastavnih programa i na engleskom jeziku, kako bi postao vidljiv i u svetu.\nMilica Pavkov Hrvojević je kazala da je to jedan od važnih preduslova za internacionalizaciju i mobilnost i studenata i nastavnika.\nOna je dodala da će joj cilj biti da se maksimalno iskoriste eksterni izvori finansiranja, pre svega preko projekata.\n“Mi smo drugi na Novosadskom univerzitetu po tome, po broju međunarodnih projekata, po logistici koju pružamo profesorima. Dobili smo iz IPA predpristupnih fondova 1,2 miliona evra, u okviru IPA infrastrukturnog projekta za visoko obrazovanje, gde je PMF zaista dobio mnogo pre svega za studente”, kazala je Milica Pavkov Hrvojević za Radioteleviziju Vojvodine.\nOna će na dekansku dužnost stupiti u oktobru ove godine, a do sada je obavljala dužnost prodekanice za nauku, međunarodnu saradnju i razvoj PMF-a.


I Španija najavila novu kampanju za borbu protiv piraterije\nTema: I Španija najavila novu kampanju za borbu protiv piraterije\n05.12.2016, 22:11 #1\nŠpansko ministarstvo obrazovanja, kulture i sporta najavilo je novu inicijativu za borbu protiv piraterije, a posebno piraterije na internetu. Ministar Inigo Mendez de Vigo je najavio da će kancelarija specijalnog tužioca biti poboljšana novim ljudstvom i tehnologijama. Korisnici u Španiji znaju da borba protiv piraterije nije bila prioritet, pa se između lažne luksuzne robe i otovrenog prodavanja piratskih TV servisa Španija našla kao šesta “najjača” piratska zemlja u Evropi koja nudi ovakve stvari.\nMeđutim, ove nedelje je vlada saopštila da će posebne mere usmeriti prema pirateriji i srodnim stvarima među kojima je i naknada za kršenje autorskih prava. Ministar Mendez de Vigo je predstavio vladin kulturni plan do 2020. godine, i poručio da jačanje borbe protiv piraterije kako online tako i offline, predstavlja jedan od njegovih ključnih ciljeva.\n"To je stari projekat urađen sa Ministarstvom pravde i jasan znak da smo ozbiljni" rekao je on. Osvrćući se posebno na internet pirateriju, Mendez je poručio da je u periodu od 2012. do 2016. godine primljen 491 zahtev za uklanjanje nelegalnog sadržaja sa interneta, od kojih su gotovo svi rešeni. On je zaključio da je više od 50 sajtova prestalo saradom, a još 200 njih je uklonilo ilegalni sadržaj.


Republika / DŽON SEVIDŽ osnovao festival U SOMBORU\nponedeljak, 10. 9. 2018.| 14:39\nČuveni Džon Sevidž rešio da ostavi svoj pečat u Srbiji\nFestival ima četiri selekcije i bogat prateći probram. Glavna takmičarska selekcija okupiće sedam filmova koje je odabrao selektor Zoran Živković. Jedan dan (Mađarska), Erdelezi Rising (Srbija), Comic Sans (Hrvatska), Granice, kiše (Bosna i Hercegovina), Žaba (Bosna i Hercegovina), Bezbožna omladina (Nemačka), Porodica (Rumunija). Žiri Glavne takmičarske selekcije činiće Radoslav Zelenović, Gorčin Stojanović i Lazar Rajić Rockwood, rođeni Somborac koji decenijama živi i snima u Holivudu.\nPrvi domaći SF u glavnoj selekciji: Ederlezi Rajzing\nSelekcija studentskog filma okupuće neafirmisane mlade stvaraoce sa umetničkih\nakademija iz regiona, po izboru filmskog kritičara Gorana Jovanovića. U okviru selekcije Kad bi Sombor bio Holivud, biće prikazano nekoliko filmova koji su idejno ili tematski povezani sa ovim gradom. Prateći program festivala činiće izložbe, koncerti filmske muzike, razgovori sa umetnicima, kao i promocija RTS-ove serije\n„Koreni". Festival je osnovan na inicijativu gradonačelnice Sombora Dušanke Golubović i\nholivudskog glumca Džona Sevidža.\nSrbija Sombor Filmski festival Porodica naroda Film


Press Online :: Hronika :: UDRUŽENA NARKO-BRATIJA\n17. 02. 2007. - Autor: T. IVANČEVIĆ\nU Srbiji ima 62 organizovanih dilerskih grupa sa oko 420 članova, a polovina njih je umešano u ubistva, ucene, otmice... Zaplene narkotika na carinskim prelazima uvećane su četiri i po puta u poslednje dve godine\nKAMIONI... U rezervne točkove stanu neverovatne količine droge\nZaplene sve većih isporuka droge na graničnim prelazima u Srbiji ponovo ukazuju na izuzetno jak pritisak na tržište narkoticima.\nU poslednje dve godine količina zaplenjenih droga na carinskim prelazima povećana je četiri i po puta i iznosila je 468 kilograma! Najviše narkotika u prošloj godini zaplenjeno je na graničnom prelazu Gradina - u septembru 82 kilograma, a u decembru 51 kilogram heroina!\nHapšenja na aerodromu\nNedavno je na Aerodromu "Nikola Tesla" uhapšen državljanin Perua kome je iznenada pozlilo. Prilikom pregleda, utvrđeno je da je progutao 72 kesice sa kokainom, ukupno teške kilogram!\nU oktobru je na beogradskom aerodromu uhapšen i novinar Zoran M. (46) iz Bora, zbog sumnje da je pokušao da prokrijumčari 3,5 kilograma kokaina iz Kolumbije u Srbiju.\nSrbija je u miljeu narko-trafikinga prvenstveno tranzitna zemlja, ponekad zemlja privremenog odredišta, mada sve više postaje i zemlja krajnjeg odredišta. Marko Nicović, beogradski advokat i potpredsednik Međunarodne policijske asocijacije za borbu protiv droge, ocenjuje za Press da, posle hapšenja grupe carinika i vlasnika nekih firmi, ima osnova i za pokretanje istrage o švercu droge.\n- Među ovim uhapšenima je i Faruk Kadrić iz Novog Pazara, koji važi za jednog od glavnih narko-bosova u Sandžaku. On je, na primer, 2005. uhapšen u Istanbulu s grupom koja je pokušala da švercuje 150 kilograma heroina. Za šverc droge obično je koristio svoje kamione sa bugarskim tablicama - kaže Nicović.\nPOLA TONE KOKAINA... Nicović tvrdi da su zaplenu namestili naručioci s Kosova\nOn podseća i na najnoviji izveštaj Regionalnog policijskog projekta o borbi protiv glavnih kriminalnih aktivnosti u zemljama jugoistočne Evrope (CARPO), u kojem je predočen i podatak da u Srbiji postoje 62 organizovane kriminalne grupe sa oko 420 članova koje se bave prodajom i krijumčarenjem droge!\n- Procenjuje se da je bar polovina ovih grupa, pored trgovine drogom, umešana i u druge kriminalne radnje, kao što su ubistva, ucene, otmice, iznuđivanja...I da organizovano operišu sa zemljama u okruženju.\nNajveća od ovih grupa, "zemunski klan", dok nije razbijena, imala je šest svojih podgrupa koje su se bavile rasturanjem i prodajom droge, sa svojom mrežom. U međuvremenu, međutim, formirane su nove grupe na prostorima Balkana koje između sebe "bratski" sarađuju, bez obzira na protekle ratne sukobe - navodi naš sagovornik.\nBitka za primat\nNajveće tržište droge i dalje je u Beogradu, a prestonicu kontroliše nekoliko grupa. Najjača grupa je, kako nam je potvrđeno iz vrha MUP-a, novobeogradska, a prate je klanovi sa Voždovca, Bežanije i iz Rakovice. Ove grupe se prodajom i švercom droge bave godinama. U poslednje vreme svoj deo kolača žele da imaju i kriminalci sa Dorćola, Miljakovca, kao i dve ekipe sa Vračara, čiji su mlađi članovi poslednjih meseci učestvovali u pucnjavama u centru grada.\nNajveće količine droge, kako kaže, i dalje pristižu iz Avganistana preko Albanije, Crne Gore, Bugarske, Kosova i Metohije, a iz Srbije dalje "putuju" u BiH, Hrvatsku i države EU. S druge strane, trgovina kokainom uglavnom je namenjena lokalnom tržištu.\n- Trgovačke rute s ovom opojnom drogom u poslednje vreme su nešto izmenjene, tako da sada kokain brodovima iz Latinske Amerike, često pakovan u bocama, stiže u luke Grčke, Crne Gore, Hrvatske, Albanije i Italije, odakle se kamionima dovozi u Srbiju i distribuira dalje u EU, o čemu svedoči i poslednji slučaj zaplene pola tone kokaina na makedonskoj granici - kaže Nicović.\nOn tvrdi da su zaplenu ove isporuke kokaina, za čiji šverc je osumnjičena makedonska državljanka Stanislava Poletan, namestili naručioci sa Kosova, koji su dobili informaciju da se radi o praćenoj isporuci.


Zelenski: Delegacije za pregovore Rusije i Ukrajine će se sastati na ukrajinskoj granici sa Belorusijom - Svet - Dnevni list Danas\nPočetna » Svet » Zelenski: Delegacije za pregovore Rusije i Ukrajine će se sastati na ukrajinskoj granici sa Belorusijom\nLukašenko preuzeo odgovornost za bezbednost ukrajinske delegacije tokom pregovora\nZelenski: Delegacije za pregovore Rusije i Ukrajine će se sastati na ukrajinskoj granici sa Belorusijom\nJ. S.27.02.2022. 15:16\nPredsednik Ukrajine Volodimir Zelenski objavio je saopštenje nakon razgovora sa predsednikom Belorusije Aleksandrom Lukašenkom, u kojem je istakao da su se dogovorili da se delegacije za pregovore sastanu na granici Ukrajine i Belorusije.\n„Dogovorili smo se da se ukrajinska delegacija sastane sa ruskom delegacijom bez preduslova na ukrajinsko-beloruskoj granici, u blizini reke Pripjat“, navodi se u saopštenju.\nKako Zelenski navodi, Lukašenko je preuzeo odgovornost za bezbednost ukrajinske delegacije tokom pregovora.\n„Aleksandar Lukašenko je preuzeo odgovornost da obezbedi da svi avioni, helikopteri i rakete stacionirani na teritoriji Belorusije ostanu na zemlji tokom putovanja, razgovora i povratka ukrajinske delegacije“, rekao je Zelenski.\nOn je pre razgovora sa Lukašenkom rekao da se neće sastati sa ruskom delegacijom na teritoriji Belorusije jer je ruska invazija pokrenuta delimično iz Belorusije.\nNi Rusija ni Belorusija nisu davale nikakve izjave o potencijalnim razgovorima.\nAleksandar LukašenkoSukob Ukrajine i RusijeVolodimir ZelenskiKijev


Početak - Mašine za kartonažu - Čelik SZTR, Novo Selo, Vrnjačka Banja\nMaszynie do tektury\nFirma "ČELIK" je tu da Vam predloži i ponudi najoptimalniji izbor mašina za Vašu proizvodnju u domenu kartonske ambalaže, kao i obuku za rad na tim mašinama.\nNudimo Vam kompletno rešenje za opremanje Vaše proizvodnje u oblasti kartonaže u domenu malih, srednjih i većih kapaciteta, od mašina sa manuelnim upravljanjem i opsluživanjem, do sistema sa potpunim automatskim upravljanjem i poluautomatizovanim opsluživanjem.\nNaš tim je sastavljen od vrsnih stručnjaka iz oblasti mašinstva i elektrotehnike tako da Vam lako možemo izaći u susret i kad su posebni zahtevi u pitanju.\nKako u našem pogonu imamo uvek kompletiranih po nekoliko standardnih mašina iz oblasti kartonaže uvek možete videti šta kupujete i koje su mogućnosti mašina, a i isporuka mašina je u vrlo kratkim rokovima.\nPosedujemo sve vrste mašina za konvencionalnu obradu rezanjem, a pored usluga na tim mašinama možemo Vam ponuditi i usluge zavarivanja i izrade celokupnih konstrukcija, kao i remont mašina za kartonažu.\nNalazimo se u Novom Selu nedaleko od Vrnjačke Banje u blizini magistralnog puta Kraljevo-Kruševac.\nNapravite prvi korak, javite se ili dođite kod nas, biće to, ne samo prvi, već i pravi korak!


"Drvo vetra" koje vam može zagrejati dom\nIz daljine možda izgleda kao najobičnije drvo, ali ako bolje pogledate, primetićete da je zapravo reč o agregatu sa mikro turbinama koji može da proizvede dovoljno energije da zagreje stan ili manju kuću.\nFrancuska kompanija "NewWind" kreirala je "drvo vetra", agregat visok tri metra namenjen urbanim sredinama. Drvo radi u potpunoj tišini i ima 72 mikro turbine koje rotiraju na vetru, generišući oko 3,1 kW električne energije. Iako je to malo u poređenju sa industrijskim turbinama koje proizvode znatno više energije, mikro turbine imaju i svoje prednosti.\n"Vetar u urbanom području nije jak, ali je veoma turbulentan. Male turbinine pokreće vetar manje jačine i proizvode oko 3 kW energije, što je dovoljno da se zagreje manja kuća ili aktivira električni automobil", kaže inženjerka u "NewWind"-u Džulija Revuz, .\nIdeju da napravi "drvo vetra" Žerom Mišo-Larivijer, osnivač kompanije, dobio je, kada je šetajući parkom, video je kako se lišće pomera na vetru i počeo da razmišlja o mogućnosti pretvaranja kinetičke u električnu energiju.\nPrototip, visok 12 metara i težak oko pet tona, biće izložen u martu u Parizu. Izrađen je od čelika, a energija koju proizvedi prolazi kroz gradsku elekričnu mrežu i koristi se lokalno. "Nismo još uspeli da optimizujemo strukturu. Nadamo se da ćemo lišće moći da napravimo od ekoloških materijala kako bi naše drvo imalo što prirodnije delove", objašnjava Revuz. "Do sada su reakcije bile veoma pozitivne. Ljudi ne znaju kako drvo funkcioniše, ali kažu da igleda magično", dodaje Revuz.\nIako je za sada izrađen samo prototip, u "NewWind"-u se nadaju da će drvo života napraviti bum na tržištu do 2016. godine. Prema prvim procenama, prodavaće se po ceni od 35.000 dolara. U međuvremenu, inžinjeri ove kompanije razvijaju i druge aplikacije, među kojima su i turbine u obliku lišća koje će biti postavljene na krovovima zgrada, terasama i balkonima.\nEnergiju vetra pokušavaju da iskoriste i arhitekte. Soder Torn, najviša zgrada u Stokholmu, u budućnosti bi mogla da postane prva zgrada prekrivena dlakama koje sakupljaju energiju vetra. Pogledajte i originalno rešenje koje je razvila srpska kompanija "Strawberry energy", koja je osmislila javni solarni punjač mobilnih uređaja pod nazivom "Strawberry drvo".\nTehnika, NewWind, Obnovljiva energija, Energija vetra, Energija, Vetar, Turbine, Drvo, Struja, Agregat, Prototip


"Stojim pravo" - inicijativa Detinjarija za lakše školske torbe u celoj Srbiji!\n“Stojim pravo” – inicijativa Detinjarija za lakše školske torbe u celoj Srbiji!\n„Stojim pravo“ je inicijativa koju pokrećemo zbog evidentnog dugododišnjeg problema preteških đačkih torbi, što ugrožava fizički razvoj i uzrokuje brojne deformitete kičmenog stuba, koji su utvrđeni kod čak trećine dece školskog uzrasta. Procene fizijatara i ortopeda su da dete dete koje ima 20 kilograma ne bi smelo da nosi torbu težu od tri kilograma, što je u velikom raskoraku sa realnošču u kojoj čak i đaci prvaci nose torbe teške 6-8 kilograma. Štaviše, zbog preteških torbi deca više ne mogu sama da odlaze u školu i vraćaju se iz nje, jer su odrasli prinuđeni da im te iste torbe nose, pa su ugroženi i dečija samostalnost i njihov socijalni razvoj.\nInicijativa je bila izložena kritici i podržana je od strane Školske uprave Novog Sada i Podružnice pedagoga Južnobačkog okruga, kako bi dobila oblik koji tokom njenog sprovođenja neće imati dve strane, već će prosvetu ujediniti u razumevanju i sprečavanju posledica krive kičme kod dece.\nŠkola će svoje učešće u inicijativi oglasiti plakatom na ulaznim vratima, sajtu, društvenim mrežama i obaveštenjem na roditeljskim sastancima. Materijale neophodne za sprovođenje inicijative – plakat, Predlog obaveštenja za Nastavničko veće i Predlog obaveštenja za roditeljske sastanke, škole dobijaju u elektronskom obliku odmah nakon prijavljivanja na sajtu Stojimpravo.detinjarije.com, popunjavanjem forme u rubrici Prijavite vašu školu.\nTagovi :đačke torbe, Inicijativa Stojim pravo, Razvojni centar za decu i odrasle "Faktor", škole, školske torbe, težina školske torbe


Vesti online / Vesti / Srbija / Da li će EU zaista vratiti vize Srbiji? Evo šta kažu u Briselu\nDa li će EU zaista vratiti vize Srbiji? Evo šta kažu u Briselu\nKomesar za unutrašnja pitanja i migracije Dimitris Avramopulos rekao je u Briselu danas da su zemlje Zapadnog Balkana napravile značajne napore u suzbijanju ilegalne migracije, ali da Evropska komisija i dalje nadgleda situaciju.\n- Bezvizni režim je privilegija za sve građane svih ovih zemlja. Zato ne samo vlasti, već i sami građani ovih zemlja moraju da brane ovu privilegiju dobijenu od EU - poručio je Avramopulos.\nOn je tako odgovorio na pitanje Tanjuga da li je EU zabrinuta zbog vizne politike Srbije i da li postoji mogućnost za određene posledice kada je u pitanju bezvizni režim koji građani Srbije imaju za zemlje Šengena.\nKomesar Avramopulos je naglasio da se na sastanku sa ministrima unutrašnjih poslova Zapadnog Balkana razgovaralo i o pitanju napora koje zemlje regiona ulažu u suzbijanje ilegalne migracije, ali je odbio da direktno odgovori na pitanje da li je bezvizni sistem Srbije na bilo koji način ugrožen.\nLideri EU bi na samitu sledeće nedelje trebalo da usvoje zaključke o Srbiji gde se, prema uvidu Tanjuga, Srbija poziva da se "uzdrži od skretanja od zajedničke vizne politike" i navodi da je "nova praksa sklapanja sporazuma sa trećim državama izazvala zabrinutost"\n* "Ako se evropski svet sruši - biće to na nemirnom Balkanu"\n* Da li EU zaista vraća vize Srbiji?\n* Al Džazira: Počela je borba za Zapadni Balkan\n* Hrvatski mediji: EU vraća vize Srbiji!\nSVET Oglasila se i Evropa: Da li su nam ponovo uveli vize, ili ne?\nSRBIJA Dačić: Stabilnost i saradnja u regionu ključni interes


ENERGETSKA ZAJEDNICA NE MOŽE DA USPORI OTVARANJE PREGOVARAČKIH POGLAVLJA SA EU: MERE KOJE ENERGETSKA ZAJEDNICA MOżE DA POKRENE PROTIV SRBIJE SU USKRAćIVANJE PRAVA GLASA PRILIKOM USVAJANJA BUDżETA ENERGETSKE ZAJEDNICE I REFUNDACUIJU PUTNIH TROšKOVA\nMinistar rudarstva i energetike Aleksandar Antić kaže da će restrukturiranje Srbijagasa biti završeno do 1. jula 2016. godine, kao i da Energetska zajednica ne može da uspori otvaranje pregovaračkih poglavlja sa EU.\nAntić pojašnjava da su jedine dve mere koje Energetska zajednica može da pokrene protiv Srbije uskraćivanje prava glasa prilikom usvajanja budžeta Energetske zajednice i refundacuiju putnih troškova.\nOn je dodao da je iznenađen izjavom direktora sekretarijata Energetske zajednice, Janeza Kopača, da bi Srbija zbog nerešenih pitanja u energetici mogla da se suoči sa sankcijama, kao što su poteškoće u otvaranju pojedinih poglavlja i uslovljavanje sa IPA fondovima.\n"Energetska zajednica nije mehanizam u kome sankcije kao mera postoje. Jedina mera je ograničenje po pitanju prava glasa o budžetu Energetske zajednice i druga mera je izostajanje refundacije putnih troškova za ugovorne strane, koji su za 2015. godinu iznosili 5.027 evra", rekao je Antić.\nNajveće zamerke Energetske zajednice stigle su ozbog kašnjenja u restrukturiranju Srbijagasa, a Antić pojašnjava da je Srbija još od 2005. godine imala obavezu da razdvoji to preduzeće na transport i distribuciju, ali da to nije urađeno.\n"Planom reorganizacije Srbijagasa definisano je novo ustrojstvo kompanije i formirana dva nova preduzeća za transport i distribuciju gasa. Nalazimo se u fazi završetka sistematizacije radnih mesta, očekuje nas razdvajanje zaposlenih, finansijsko definisanje i početak rada", rekao je Antić i dodao da će sve biti završeno do početka jula kako je planirano.\nOstala sporna pitanja kao što su svođenje sumpora u mazutu sa tri odsto na jedan, Antić kaže da je povezano sa realizacijom duboke prerade u okviru NIS-a i da su tražili da se primena te odredbe odloži do 2019. godine.\nProblemi u odnosima Elektromreže Srbije i Kosovske energetske korporacije su, kako navodi ministar energetike, neposredno vezani za Briselski sporazum i kašnjenje u formiranju Zajednice srpskih opština.\nAntić je pojasnio da su za otvaranje pregovaračkih poglavlja sa EU dva parametra važna, a to su pitanje akcionog plana za obavezne rezerve nafte i akcioni plan vezan za restrukturiranje i razdvajanje delatnosti u Srbijagasu.\n"Mi sa EU, odnosno Evropskom komisijom, nemamo ni jedan problematičan proces, tako da se ne dovodi u pitanje otvaranje poglavlja ili korištenje IPA fondova", naglasio je Antić.\nOn je dodao da se radi na finansijskoj konsolidaciji Srbijagasa, da se pregovori vode sa MMF, Svetskom bankom, da se usaglašava sa Energetskom zajednicom i Evropskom komisijom.\nOn kaže da se komunicaja sa Energetskom zajednicom odvija na dnevnom niovou, da Ministarstvo čeka da dobije neku vrstu zapisnika tokom nedavne posete predsednika Sekretarijata energetske zajednice i da će na osnovu toga Ministarstvo da reaguje.\nAntić je Janezu Kopaču, koji se medijima u Srbiji obratio na srpskom, poručio da to sledeći put uradi na engleskom, jer je možda došlo do zabune u terminologiji.


Mihajlović: ZSO na stolu, opet smo na početku lavirinta - NOVA portal\nMihajlović: ZSO na stolu, opet smo na početku lavirinta\nPolitika Autor:Fonet 18. Okt. 202012:492 Komentara\nPoseta Miroslava Lajčaka "nije donela ništa novo", već je napravljen "sedmogodišnji krug" i proces dijaloga "vraćen u 2013.godinu", izjavio je u intervjuu FoNetu novinar Milivoje Mihajlović i ocenio da je "Vučiću, Tačiju i Hotiju stalo jedino da odugovlače što više, jer su u igri dok se ne donese rešenje, posle čega više neće biti potrebni".\n“Zajednica srpskih opština (ZSO) je ponovo na stolu i opet smo na početku lavirinta“, napomenuo je Mihajlović u serijalu razgovora Kvaka 23, analizirajući dijalog Beograda i Prištine, pod okriljem Evropske unije (EU).\nPrištinski mediji: Bajden bi menjao pristup SAD o Kosovu\nLajčak: Nema normalizacije odnosa bez ZSO\nOn je u razgovoru sa novinarkom Danicom Vučenić, objašnjenje Lajčaka da će ZSO biti formirana posle konačnog sporazuma i u duhu Ustava Kosova protumačio kao “nemoć” da preseče ili nedostatak instrumenata da “pritisne jednu ili drugu stranu”.\n“Njegovi instrumenti su daleko članstvo u EU, možda nikada stolica u Ujedinjenim nacijama (UN) ili eventualna vizna liberalizacija, ali zapravo nema moći da pokrene veliki kamen koji pokušava da gura uzbrdo”, precizirao je Mihajlović.\nTime što tvrdi da je samo fascilitator i da je tu da pomogne da se dve strane dogovore, Lajčak ne minimizira svoju i ulogu EU u procesu, smatra Mihajlović, već je objektivan i realan, jer shvata da njegova “igra” između Beograda i Prištine ne zavisi samo od EU.\n“Zavisi i od Vašingtona, koji je pre nekoliko meseci preuzeo dirigentsku palicu kada je potpisan taj čudni dokument u funkciji predizborne kampanje Donalda Trampa”, dodao je on, ali je podsetio da je EU pokrenula proces između Beograda i Prištine.\n“Amerika potrebna kao bager”\nKao je obrazložio, dve strane su godinama, bez kontrole Ketrin Ešton ili Federike Mogerini, tumačile rezultate i sadržinu dogovora iza zatvorenih vrata onako kako su one želele, a tek će se videti kako će se to se to odvijati sa Lajčakom.\nUprkos tome što je Amerika potrebna kao “bager” da pogura proces i u čijoj politici neće biti velikih promena, ko god da pobedi na novembarskim izborima za predsednika, Mihajlović ne vidi rešenje bez EU.\n“Bez ozbiljnog uplitanja administracije iz Brisela, koja na Kosovu 20 godina troši milijarde evra i bez eliminisanja kriminala i s jedne i sa druge strane administrativne linije ili granice”, prema njegovom predviđanju, “nećemo imati bolje rezultate dijaloga”.\nKao novinar koji je većinu profesionalnog rada posvetio izveštavanju sa Kosova za veliki broj domaćih i svetskih medija, on je konstatovao da kosovski premijer Avdulah Hoti, izjavom da će proces biti završen brzo i međusobnim priznanjem, samo ponavlja reči Hašima Tačija.\nStavom da ZSO ne može biti formirana, “jer je to Republika Srpska na Kosovu“, Tači zapravo pokušava da skrene pažnju sa optužnica za ratne zločine koje mu vise nad glavom i animira svoje pristalice, proizvodeći atmosferu nemira, ocenio je Mihajlović.\n“EU pokazala nemoć ili nezainteresovanost”\nUpitan da li aktuelni proces doživljava kao tehničke ili pregovore o statusu, on je odgovorio da je reč o pregovorima “koje političari u Beogradu i u Prištini godinama koriste za svoj opstanak na vlasti i da se to ne menja ni sada“.\nKako je predočio, EU je “pokazala potpunu nemoć, nezainteresovanost ili je žmurila nad činjenicom da je reč o dijalogu dvojice ljudi, a ne dva društva, da je to dijalog dva predsednika, a ne dva parlamenta ili dva ovlašćena tela“.\nMihjalović smatra i da je “status Ahilova peta dijaloga i stabilnosti u regionu“, što su shvatili i Amerikanci kada su napustili ideju o razmeni teritorija i usmerili se na ekonomiju.\n“Promena statusa Kosova je novi problem, pošto priznanja nema bez Srbije, a istovremeno se menja i odnos snaga u Savetu bezbednosti UN u kojem su i Rusija i Kina, jer o nezavisnosti Kosova ne odlučuje Beograd, već odlučuje Savet bezbednosti”, naveo je on.\nDijalog Beorgada i PrištineMilivoje MihajlovićMiroslav Lajčak


Dezinsekcija Novi Sad 4 - Dezinsekcija.net\nRadno vreme u zimskim mesecima na poslovima Dezinsekcije i Deratizacije je od 08:30-18:30 sati pocev od 01 decembra 2012-e do 01.aprila 2013-e godine.Zahvaljujemo na razumevanju i poverenju. U skladu sa zimskim uslovima terenskog rada i snizavanjem spoljasne temperature,radno vreme Preduzeca "Pest-Global Group" DOO Beograd od 01.decembra do 01.aprila 2012-e je od 08:30-18:30 sati svakog radnog dana ukljucujuci i subotu. Nedelja je u globalu neradni dan osim za klijente sa neodloznim hitnim intervencijama za dan ponedeljak. Zahvaljujemo svim sadasnjim i buducim klijentima kao i poseticima sajta "Dezinsekcija.net" na citanosti i poverenju. Zahvaljujemo svim sadasnjim i buducim posetioca sajta "Dezinsekcija.net" i...\nDezinsekcija u Novom Sadu i celoj Vojvodini od 12-og novembra 2012- godine ,odsada sa besplatnim dolaskom.Preduzece "Pest-Global Group" DOO Beograd i sajt "Dezinsekcija.net".Klik na sliku gore za prikaz mape i opis sa svim detaljima dolaska. Od ponedeljka 12-og novembra svi posetici i klijenti iz Vojvodine i Novog Sada mogu koristiti sve prednosti nasih ovlascenih tehickih izvrsioca i predstanvika za podrucje grada Novog Sada i cele Vojvodine. Beneficije i pogodnosti otvaranjem nasih predstavnistva i ljudskim resursima direktno u Novom Sadu su velike: Klijenti koji imaju problema sa insektima kako u svom zivotnom prostoru poput stanova,kuca,tavana,terasa i garaza tako i radnom prostoru-lokalima...


Predsednik je rekao da nastoji da reši svaku od 30 nepoznanica i naglasio da će uspeti\nUčinićemo sve da zemlja bude pripremljena za zimu čak i bolje od mnogih razvijenihjih zemalja, rekao je predsednik Srbije Aleksandar Vučić i između ostalog naglasio da će Srbija zaštiti cenu kompletnog šećera.\n- Sve ćemo rešiti i obezbediti ljudima da imaju normalnu i mirnu zimu, da li će biti jednostavno, neće. Nemoguće je da izbegnemo sve prebleme, da budemo jednako dobro pripremljeni, a možda i bolje od mnogih razvijenijih zemalja, rekao je Vučić novinarima u Davosu, gde učestvuje u radu Svetkog ekonomskog foruma\nPredsednik je rekao da nastoji da reši svaku od 30 nepoznanica i naglasio da će uspeti.\n- Na tome moramo vredno da radimo dok ljudi budu na moru i kupaju se kao što smo se danas bavili ceo dan šećerom, rekao je Vučić i dodao da je cena za šećer od jednog kilograma zaštićena, ali da postoji problem sa trgovinama.\n- Dođu pčelari, rakijski destileri ili bilo ko, zasto bi kupovali džak od 50 kilograma, gde je cena viša, dogovore se sa poslovođom da im skine kilogram sa palete i onda ga odnesu po nižoj ceni, rekao je on.\nDanas ćemo zašititi cenu za kompletan šećer, intervenisati sa dodatnim količinama šećera.., naveo je predsednik i dodao da su razgovarali sa vlasnicima obe šećerane i predstavnicima 20 trgovnskih lanaca.\nDodao je da veruje da će sve biti u redu.\n- Do četvrtka intervenišemo sa dodatnih 260 tona šećera, rekao je predsednik i naglasio da Srbija nema nikakvog problema sa hranom.\n- Bilo bi dobro ne zbog mene i državnog rukovodstva, već zbog onih koji guraju zemlju da što bezbolnije prođemo kroz užasnu krizu koja će biti sve teža u celoj Evropi da na sebe ne dodajemo još neki teret - neki kamen neistine, laži pritisaka, kazao je Vučić.\nAleksandar Vučić Šećer Srbija Davos\nPredsednik Vučić ugostio prvu generaciju polaznika programa "Barvalipe – Romi u javnoj upravi Srbije": Verujem u vašu snagu (FOTO)\nVučić zahvalio Vatikanu zbog poštovanja teritorijalnog integriteta Srbije\nVulin nakon skandalozne odluke Prištine: "Zapad pružio podršku Šiptarima"


U Nisu se odrzava sedmi ,, Muzicki edikt,, - JUGPRESS\nU Nisu se odrzava sedmi ,, Muzicki edikt,,\nNa festivalu će se piblici predstaviti 14 horova iz Srbije i osam zemalja\nOvogodišnji, sedmi po redu, Međunarodni festival duhovne muzike „Muzički edikt“ 2021. godine održaće se od 20. do 23.juna. Festival se organizuje se pod pokroviteljstvom patrijarha srpskog Porfirija, a sa blaoslovom Episopa niškog Arsenija. Publika će imati priliku da čuje raznovrstan program, raspoređen u četiri festivalske večeri.\nČetrnaest horova iz Srbija i još osam zemalja, Gruzija, Bugarska, Albanija, Ukrajina, Poljska, Rumunija, SAD, Letonija, predstaviće se različitim muzičkim tradicijama u Sabornom hramu Silaska Svetog Duha na apostole i platou ispred Svetosavskog doma, dok će pojedini ansambli imati priliku da, u okviru pratećeg programa festivala, nastupe i van Niša.\nJavnost će sa programom Mešunarodnog festivala duhovne muzike “Muzički edikt” biti upoznata na konferenciji za novinare koja je zakazana za 18.jun u 10 sati. Predstavnicima medija obratiće se gradonačelnica Niša Dragana Sotirovski,  starešina Sabornog hrama protojerej-stavrofor Branislav Cincarević, organizatori festivala i direktorka Turističke organizacije Niš Dragana Petković.P


Prevara - NA ROBIJU ZBOG ŠTETNOG MEDA\nNA ROBIJU ZBOG ŠTETNOG MEDA\nKubat je, kako je navedeno u presudi Kontonalnog suda u Novom Travniku, od početka 2010. do aprila 2013. godine, u mestu Komar, Donji Vakuf, u pomoćnom objektu u sastavu njegove porodične kuće, vršio proizvodnju i preradu namirnica praveći od njih neku vrstu meda koji šteti zdravlju ljudi, piše Faktor.ba.\nZatim je te proizvode s ciljem obmane kupaca pakovao u tegle na kojima su se nalazile etikete sa deklaracijom na kojoj su uneseni podaci koji ne odgovaraju sadržaju, vrsti, poreklu i kvaliltetu proizvoda i onome što se redovno pretpostavlja kod takvih proizvoda. Navedene proizvode je kao livadski med, med kestena i bagremov med, prodavao kupcima.\nKako je potvrđeno iz ove pravosudne institucije, za proizvodnju i stavljanje u prodaju štetnih namirnica sud mu je izrekao kaznu od šest meseci, a isto toliko i za obmanu kupaca, što mu je u konačnici obedinjeno u jednistvenu kaznu. Osim zatvorske kazne, izrečena mu je i novačana kazna u iznosu od 1.000 KM, koju je dužan isplatiti u roku od dva meseca od dana pravosnažnosti presude.\nOd optuženog su trajno oduzeti predmeti korišteni prilikom izvršenja krivičnog dela kao što su kazani od inoksa, tegle napunjene lažnim medom, plinske boce, sitni šećer, etikete.\nKubat se presudom obavezuje da nadoknadi troškove krivičnog postupka u celosti, a visinu će utvrditi prvostepeni Opštinski sud u Bugojnu.


Objave iz kategorije: Vesti\nAndrija Mandić, predsednik Nove srpske demokratije, ocenio je da će parlamentarna većina u Skupštini Crne Gore biti formirana u sredu kao i da će prvi zadatak nove vlasti biti popravljanje stanja u pravosuđu i borba protiv korupcije i organizovanog kriminala. Mandić je rekao da je dinamika u dosadašnjim pregovorima predstavnika tri koalicije koje su osvojile većinu […]\nLider Prave Crne Gore Marko Milačić smatra da će Milo Đukanović pobeći iz zemlje i ocenjuje da je crnogorski predsednik rob sopstvene moći. „Ja sam dosta gledao njegove grimase, navikao da ga toliko ne slušam šta priča, nego da ga gledam kako priča. Preporučujem da se isključi ton, jer mu ništa ne možemo verovati i […]\n„Svaki kamen koji ste bacili na Boga, pao je pravo na vas“ — poručio je lider Prave Crne Gore Marko Milačić u otvorenom pismu Milu Đukanoviću, reagujući na izjavu crnogorskog predsednika da mitropolit Amfilohije neće moći da izgradi hram na Cetinju, kao i da će braniti Crnu Goru „i iz šume ako treba“. Otvoreno pismo […]\nCrnogorski predsednik Milo Đukanović izjavio je da će, ako bude potrebno, braniti Crnu Goru i iz šume, kao što su to činile generacije predaka. “Branićemo je svim sredstvima, kao što sam rekao, i iz šume, nećemo se valjda tu razlikovati u odnosu na generacije naših predaka. Kako mislite da se Crna Gora odbranila kroz prethodne […]


U KAFU DANAS UMJESTO ŠEĆERA DODAJTE SO! Evo Šta Će Se Dogoditi! SIGURNO ĆE VAM SE SVIDJETI – List Libertas.info\nUkoliko ste istinski uživalac kafe i pravi ljubitelj različitih ukusa i aroma kafe, ali i dodataka kakvi su kakao, šećer, mlijeko, šlag ili slatka pavlaka, donosimo vam jedan neočekivan dodatak koji će vašu kafu učiniti nikada ukusnijom.\nNaime, najbolji baristi otkrili su da je kafa najukusnija i ima najpuniju aromu kada se u nju doda malo soli. Osim što kavopije smatraju da je posoljena kafa vrlo ukusna, to je potvrdilo i istraživanje časopisa Nature u kojem se navodi da mrvica soli u kafi smanjuje gorčinu i ističe njen ukus. Preporuka je da se so u kafu dodaje samo povremeno, nikako u svaku šoljicu.\nAko volite kafu probajte da je naredni put malo posolite i sami zaključite da li ima promjene u ukusu i da li vam se dopada. Ranije naučne studije su pokazali da so poboljšava kvalitet jeftnijih vina,prenosi MagazinNovosti. Naime, do tog saznanja je došao bivši tehnološki direktor u kompaniji Microsoft kada je iz šale posolio vino svom prijatelju. Nakon što je popio gutljaj posoljenog crnog vina, zaključio je da je ukusniji i ima bolju aromu.


Božićna liturgija u Gračanici u prisustvu pripadnika Kfora - Povezane vesti - Naslovi.net\nBožićna liturgija u Gračanici u prisustvu pripadnika Kfora\nGračanica -- Božićna liturgija okupila je brojne vernike sa centralnog Kosova na liturgiji u manastiru Gračanica, gde je služio episkop raško-prizrenski Teodosije. Tokom liturgije u manastirskom dvorištu bili su prisutni pripadnici Kosovske… »\nBožićna liturgija u Gračanici u prisustvu Kfora\nGRAČANICA - Božićna liturgija povodom najradosnijeg hrišćanskog praznika okupila je danas brojne vernike sa centralnog Kosova na liturgiji koja je održana u Manastiru Gračanica, gde je služio episkop raško-prizrenski Teodosije. Tokom liturgije u… »\nBrojni vernici iz centralnog Kosova okupili su se na božićna liturgiji koja je održana u Manastiru Gračanica, gde je služio episkop raško-prizrenski Teodosije. Tokom liturgije u manastirskom dvorištu bili su prisutni pripadnici Kosovske policije i… »\nBožićna liturgija povodom najradosnijeg hrišćanskog praznika okupila je danas brojne vernike sa centralnog Kosova na liturgiji koja je održana u Manastiru Gračanica, gde je služio episkop raško-prizrenski Teodosije. Tokom liturgije u manastirskom… »\nBožićna liturgija povodom najradosnijeg hrišćanskog praznika okupila je danas brojne vernike sa centralnog Kosova na liturgiji koja je održana u Manastiru Gračanica, gde je služio episkop raško-prizrenski Teodosije. Foto: MONDO, Jovan Terzić… »\nDanas pre 5 satijoš 37 povezanih


Vogošća: Raste proizvodnja u Pretisu – Haber.ba\nVogošća: Raste proizvodnja u Pretisu\nKompanija za proizvodnju oružja i municije Pretis Vogošća ostvarila je u prvom polugodištu 2018. poslovne prihode od 17,4 miliona KM. U istom periodu prošle godine prihodi su iznosili 15,9 miliona.\nZaposleni u firmi PRETIS - Fokus.com\nNa domaćem tržištu su ostvareni prihod od oko 9 miliona, a na stranom nešto više od 8 miliona maraka, piše biznisinfo na\nosnovu polugodišnjeg finansijskog izvještaja.\nPretis je u prvoj polovini 2018. ostvario neto dobit od 2,4 miliona KM. Ono što je značajno jeste da je došlo do velikog rasta broja zaposlenih koji se za godinu popeo na 352 sa 294.\nVećinski vlasnik Pretisa sa 51 posto je Vlada Federacije BiH.\nPodsjetimo da je Pretis prije rata bio lider u bivšoj Jugoslaviji u proizvodnji oružja i municije, ali je nakon rata zapao u probleme, pa je godinama gomilao samo gubitke. Od 2012. do 2016. godine firma je imala godišnje gubitke od 4 do 8 miliona KM.\nTek 2016. Pretis se digao iz pepela i ostvario poslovne prihode na 23,4 miliona maraka, što je povećanje za oko 10 miliona u odnosu na 2015.\nNovi izvještaj pokazuje da Pretis nastavlja rasti.\nTeme:izdvojeno, Pretis, promo, rast proizvodnje, Vogošća


Mihajlović: Zlonamerni napadi na Vučića povodom sporazuma sa UGTR-om - Društvo - Dnevni list Danas\nPočetna » Društvo » Mihajlović: Zlonamerni napadi na Vučića povodom sporazuma sa UGTR-om\nMihajlović: Zlonamerni napadi na Vučića povodom sporazuma sa UGTR-om\nPotpredsednica Vlade Srbije i ministarka rudarstva i energetike Zorana Mihajlović rekla je danas da su napadi na predsednika Srbije Aleksandra Vučića povodom potpisanog Sporazuma o saradnji s američkom kompanijom UGTR apsolutno neosnovani i zlonamerni, jer toj kompaniji nije dodeljen bilo kakav posao.\n„Sporazumom se iskazuje namera kompanije UGTR da razvija projekte solarnih elektrana, a potpisan je u cilju razmene iskustava u ovoj oblasti i pritom ne sadrži nikakve finansijske obaveze za Republiku Srbiju“, istakla je Zorana Mihajlović u pisanoj izjavi.\nNavodeći da nema ničeg neobičnog da se sa nekom kompanijom zaključi sporazum o saradnji, ona je ukazala da kompanija UGTR da bi radila na projektima u Srbiji mora da prođe sve zakonske procedure, uključujući i da bude izabrana kroz postupak javne nabavke ili postupak izbora strateškog partnera.\n„Pošto potpisani sporazum ni na koji način ne garantuje ovoj kompaniji da će dobiti bilo kakav posao, njegovo korišćenje za napade na predsednika Srbije samo pokazuje da takve izjave nisu motivisane brigom za javne finansije, već političkim razlozima, koji najčešće stoje iza osporavanja razvojnih projekata“, navela je Zorana Mihajlović.\nКoalicija za nadzor javnih finansija: Vučić da objasni izbor UGT Renewables za gradnju solarnih panela\nAleksandar Vučićsolarni paneliUGTRZorana MihajlovićBeograd\nJedno reagovanje na “Mihajlović: Zlonamerni napadi na Vučića povodom sporazuma sa UGTR-om”\nZorka koridorka! kaže:\n04. avgusta 2021. u 08.12\nBiće konzulica u Tuzli!


Naučni skup o antičkom novcu u jugoistočnoj Evropi\nUkupno članova: 9061\nNajnovi član: makija1989\nNajbolji hrvatski maturant pred Kolindom: "Svaka čast Srbiji, imamo im na čemu zavidjeti" (skupovi)\nGlobalna škola preduzetništva (Globalna škola preduzetništva)\nŠpanska ideja na srpski način (Globalna škola preduzetništva)\nZašto bi studenti trebalo da se više interesuju za sport? (sport)\nDržavotvorna politika subvencionisanja privrede (ekonomija)\n13. septembar. 2017.\nArheološki institut iz Beograda i Arheološki park Viminacijum organizujovaće od 14. do 18. septembra međunarodni simpozijum Cirkulacija antičkog novca na teritoriji jugoistočne Evrope.\nNaučni skup će biti održan u prostorijama Domus Scientarium u okviru Arheološkog parka Viminacijum, a svoje referate prezentovaće naučnici, profesori univerziteta i kustosi prestižnih muzeja iz 11 evropskih zemalja.\nBudući da je analiza nalaza antičkog novca značajna za proučavanje monetarne cirkulacije, a time i za istraživanje političke i ekonomske istorije, u većini evropskih država odvijaju se istraživački projekti čiji je cilj dokumentovanje svih poznatih nalaza antičkog novca.\nIstraživanja u oblasti cirkulacije antičkog novca doživela su veliki razvoj u humanističkim naukama poslednjih decenija, navodi se u saopštenju Arheološkog instituta.\nEminentni stručnjaci iz evropskih zemalja i Srbije diskutovaće na Simpozijumu o različitim pristupima proučavanju cirkulacije antičkog novca, baviće se analizom cirkulacije i monetarnim krizama, povezanošću kovnica i cirkulacije novca na velikim udaljenostima, ekonomijom i kovanjem na području jugoistočne Evrope, kao i prezentacijom projekata iz ove oblasti i mogućnostima njihovog širenja i povezivanja.\nPosebna pažnja na Simpozijumu biće posvećena kovnicama provincijalnog i imperijalnog novca koje su radile u Viminacijumu tokom 3. veka.\nU ovom kontekstu upriličena je i izložba Provincial and Imperial Mint in Viminacijum, autora Bojane Borić-Brešković i Mirjane Vojvode, čije otvaranje je predviđeno za 15. septembar.\nNaučni skup na Viminacijumu podržalo je Ministarstvo prosvete, nauke i tehnološkog razvoja.


Plata za nerad - London Review of Books - Peščanik - Dev\nLondon Review of Books01/10/2016\nJeremy Corbin je nedavno izjavio da laburisti razmišljaju o uključivanju minimalnog garantovanog dohotka u svoj partijski program. Naglašavajući odgovornost vlade da „zaštiti građane“ od neizvesnosti umesto da je povećava, predložio je minimalni garantovani dohodak kao moguće rešenje za rizike globalizacije, ali tek posle detaljnih istraživanja i testiranja. To je dobar pristup, jer se ne zna šta sledi kada počnete da delite novac za „nerad“. Ovaj eksperiment smo videli u Manitobi u Kanadi, nešto slično imamo i u Finskoj, Oklandu i Kaliforniji, ali ova iskustva nisu primenjiva na Britaniju sa njenih 65 miliona stanovnika, koja je 6. ekonomija sveta.\nZašto se onda levica zanosi idejom minimalnog garantovanog dohotka za sve građane? Zeleni su ovaj predlog već uključili u svoj program na poslednjim britanskim izborima. Corbin ga pominje u smislu osiguranja u slučaju nezaposlenosti, ali pravi uzrok njegove privlačnosti je briga zbog „tehnološke nezaposlenosti“: kada roboti i algoritmi preuzmu poslove, sve više ljudi će biti bez posla ili će imati slabo plaćene poslove. Mašine će proizvoditi sve više, a sve manje ljudi će moći da kupi ove proizvode. U zdravoj ekonomiji kapitalizma 20. veka, rast je bio posledica visoke zaposlenosti i porasta zarada, što je značilo da radnici mogu da kupe robu i usluge koje proizvode. Sada se većina komentatora slaže da je taj model zauvek potrošen i da će ga zameniti tzv. sekularna stagnacija.\nZagovornici minimalnog garantovanog dohotka misle da su našli odgovor na ovaj problem: ljudski rad se sve više udaljava od proizvodnje, pa bi isto trebalo da važi i za zarade. Ako mašinama više nisu potrebni ljudi, onda ni ljudima više ne treba da bude potreban plaćeni posao. Kapitalizam je dobrim delom zasnovan na prinudi radnika da prodaju svoju radnu snagu kako bi preživeli, pa bi narušavanje ovog principa bilo zaista revolucionarno.\nMinimalni garantovani dohodak su predlagali i mislioci sa druge strane spektra, kao što su Milton Friedman i F. A. Hayek. Fridman je smatrao da bi to smanjilo troškove birokratije, u smislu da tržištu treba prepustiti usluge koje trenutno obavlja država. On univerzalni dohodak nije shvatao kao protivotrov za ekscese kasnog kapitalizma, kao što su niske zarade, slabi sindikati i hegemonija tržišne dogme, već kao sredstvo daljeg širenja kapitalizma.\nMinimalni garantovani dohodak ima smisla samo ako je praćen velikim reformama sektora stanovanja, obrazovanja i zdravstvenog osiguranja, koje bi trebalo povući sa tržišta i učiniti besplatnim i dostupnim svima (kao što je sada slučaj sa većim delom usluga britanskog zdravstvenog osiguranja). Ako plaćate stanarinu koja vam odnosi pola plate ili godišnju školarinu na fakultetu od 9.000 funti plus troškove življenja, onda minimalni garantovani dohodak ne pomaže, već pre dovodi do dalje erozije socijal-demokratskih dostignuća. Univerzalni dohodak bi mogao da nas oslobodi, pomeri ravnotežu snaga u korist rada, obezbedi zaradu za rad u porodici kao što je briga o deci i starijima, omogući razvoj eksperimentalnih poslovnih modela i preuzimanje poslovnih rizika, ali samo ako je reč o širem pokretu kojem pravo na slobodno vreme nije važnije od uslova stanovanja, obrazovanja i zdravlja.\nAaron Bastani, London Review of Books, 23.09.2016.\nBranko Milanović – Strah od robota


Vesti Autor:Beta31. okt. 201717:09 > 17:23\n„Čini nam se da ne znamo šta je cilj Vlade Srbije, da li učestvuje u dijalogu radi dijaloga ili da dođe do cilja – postepene normalizacije odnosa dva naroda posle 100 godina“, rekao je Popović na debati u Beogradu na kojoj su govorili i bivši potpredsednik kosovskog parlamenta Petar Miletić i vlasnik RTV Mir Leposavić i odbornik u SO Leposavić Nenad Radosavljević.\n„Jasna poruka Beograda da je normalizacija odnosa u našem interesu nedostaje, kao i ta da dijalog ne vodimo zato što nam je ‘neko iz Brisela ili Berlina zavrnuo uši’, rekao je Popović koji je koordinator Radne grupe za poglavlje 35 u Nacionalnom konventu za EU.\nZa Srbiju je prioritet uvek bio „teritorija pre ljudi“, rekao je Popović i dodao da se stalno vode diplomatske borbe da Kosovo ne uđe u UNESKO, Interpol, sportske organizacije dok se ljudi, njihova imovina, penzije ili sudbina 2.000 nestalih zaboravlja.\n„Putevi Srbije dobijaju silne pare za ;kosovske puteve, i sve to ne vidim iako često odlazim na Kosovo“, rekao je Popović i naveo da su samo troškovi Ministarstva prosvete na Kosovu u protekloj godini iznosili šest milijardi dinara.\n„Nas se u Beogradu ne tiče da li je katastar u Nišu ili na Kosovu, ali za ljude tamo to je od presudnog značaja“, rekao je Popović.\nMiletić je ocenio da su predstavnici kosovskih Srba – sa Srpske liste, „koja je u stvari Srpska napredna stranka na Kosovu“, delegirali svoj politički uticaj na Beograd da bi dobili luksuz da se bave kadrovskim rešenjima u, i oko Vlade Kosova.\nPrema njegovim rečima, zbog formiranja ZSO je „sve moralo da stane – i zdravstvo, sudstvo, policija, carina“.\nMiletić je naveo da se nekadašnji premijer Mirko Cvetkovć „izleteo“ u Kosovskoj Mitrovici da su izdvajanja za Kosovo oko 500 miliona evra. Dodao je da ljudi na Kosovu taj novac zovu „turistički“ jer se vrati u Srbiju čim vidi Kosovo.\nVlasnik RTV „Mir“ iz Leposavića, savetnik tri bivša šefa UNMIK-a, Nenad Radosavljević rekao je da je logično da Srbija finansijski pomaže svoj narod koji je ostao na Kosovu – koje je „kolevka, srce … Srbije“, ali da je taj novac trošen na pogrešan način, za osnivanje partija poput Demokratske alternative.\nDragan PopovićKosovoUnutrašnji dijalog


Ministar Vulin čestitao građanima dan pobede u Prvom svetskom ratu - Radio televizija Pančevo\n11. novembra 2020. 11. novembra 2020. 0178\nMinistar unutrašnjih poslova Aleksandar Vulin čestitao je danas svim građanima Republike Srbije Dan primirja u Prvom svetskom ratu poručivši da su nam preci ostavili obavezu da brinemo da Srbija bude sigurna i slobodna…\n„Svim građanima Srbije želim da čestitam dan pobede u Prvom svetskom ratu. Naši preci su izvojevali veliku pobedu, zadivili su svet, a nama su ostavili obavezu da brinemo da Srbija bude sigurna, slobodna i da odlučuje sama o sebi“, istakao je ministar Vulin.\nMinistar je obišao policijske službenike Policijske stanice Voždovac i patrole saobraćajne policije i policije opšte nadležnosti koji i danas, na dan praznika rade i brinu da građani budu bezbedni.\nPrema njegovim rečima, o bezbednosti i sigurnosti Srbije brinu pripadnici Ministarstva unutrašnjih poslova za koje nema praznika i za koje ne postoji dan kada ne rade.\n„Svi građani Srbije mogu da se osećaju dobro, jer znaju da o njima brinu pripadnici Ministarstva unutrašnjih poslova. Hoću da se zahvalim svim pripadnicima MUP koji danas rade, ali i svima onima koji rade svih 365 dana u godini“, istakao je Vulin.\nVođa patrole Policijske stanice Stari grad Mladen Pajić istakao je da za policiju ne postoji praznik i da je ona u službi građana 24 sata dnevno.\n„Bez obzira što je danas državni praznik mi svoje poslove i zadatke obavljamo savesno i odgovorno“, poručio je Pajić.\nZaraženo još 3.536, preminula 21 osoba


Rabljeni Parator kontejnerske prikolice oglasi na prodaju - Hrvatska - Mascus Hrvatska\nVi ste ovdje: Mascus Hrvatska > Transportna vozila > Prikolice > Kontejnerske prikolice > Parator\nRabljeni Parator kontejnerske prikolice na prodaju\nOvdje su rezultati pretrage rabljenih Parator kontejnerske prikolice strojeva koji su za prodaju. Parator kontejnerske prikolice oglase možete sortirati po cijeni, godini proizvodnje, države. Također možete koristiti kriterije pretraživanja na lijevoj strani kako biste suzili pretraživanje ili pročitajte više o Parator kontejnerske prikolice na Znamka dijelu.\nOvde je kompletna lista polovnih Parator kontejnerske prikolice za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Parator kontejnerske prikolice koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Parator kontejnerske prikolice koje Vas interesuju.


Milivojević ima novog trenera, bivši selektor Engleske preuzeo Kristal Palas\nBivši selektor reprezentacije Engleske Roj Hodžson novi je trener Kristal Palas, saopštio je taj premijerligaš.\n- Veoma mi je drago što sam ovde, u klubu koji sam oduvek voleo i divio mu se. Palas ima veliku armiju navijača, a ambicije su ovde realne - rekao je Hodžson za sajt kluba.\nHodžson je potpisao ugovor na dve godine, a na klupi londonskog kluba zamenio je Franka de Bura koji je otpušten zbog lošeg početka sezone. Palas je prvi put u istoriji započeo sezonu sa nula bodova i bez gola posle četiri kola.\nIskusnom stručnjaku je ovo prvi posao otkako je napustio reprezentaciju Engleske posle ponižavajuće eliminacije od Islanda u osmini finala Evropskog prvenstva 2016. godine.\nLUKA MILIVOJEVIĆ DOBIJA KONKURENCIJU Vezista iz Bundeslige koji obožava da PRAVI PROBLEME na korak od Londona!


U okviru 7. kola trećeg ranga francuskog fudbala “National” sastaju se timovi – Concarneau i Avranches. Domaćini se trenutno nalaze na petoj poziciji na tabeli sa do sada 11 osvojenih poena, dok su gosti na četrnaestom mestu uz 7 sakupljenih bodova.\n16.07.21 CF Avranches – Concarneau 2 : 5\n15.05.21 NAT Concarneau – Avranches 2 : 1\n21.08.20 NAT Avranches – Concarneau 0 : 2\n02.08.19 NAT Concarneau – Avranches 2 : 0\n20.07.19 CF Avranches – Concarneau 0 : 3\n09.05.19 NAT Avranches – Concarneau 0 : 2\n25.01.19 NAT Concarneau – Avranches 1 : 0\nConcarneau je ostvario sedam uzastopnih trijumfa u susretima protiv ekipe Avranches (gledajući sva takmičenja u kojima su se sastajali). Stoga, za nastavak ove tradicije i tip na novu pobedu ekipe Concerneau na ovom duelu „1“, nudi se kvota u visini od oko @2.10.\nPrethodni tekstNova goleada u režiji ovih ekipa?\nSledeći tekstArgentinci su tradicionalno neefikasni


Villager vertikalni cepac drva LSP 13 T cena, cene Srbija, prodaja Beograd Novi Sad Niš\nVillager vertikalni cepac drva LSP 13 T cene\ncena od 157.990,00 do 159.990,00 din | prodavnica (3)\ncena od 149.482,00 din\nVillager vertikalnii cepač za drva LS 13 T\nEPonuda nije internet prodavnica već Vam omogućava da brzo i lako nađete Villager vertikalni cepac drva LSP 13 T po najjeftinijoj ceni. Naš cilj je da kupci budu što bolje informisani o ponudi Villager vertikalni cepac drva LSP 13 T na tržištu Srbije. Vrlo lako nalazite željeni proizvod za kategoriju Razni električni alati cene, ne morate da lutate od sajta do sajta za Villager Razni električni alati, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Villager vertikalni cepac drva LSP 13 T sa PRODAVCEM. EPonuda ne može da garantuje potpunu tačnost specifikacije i slika za Villager vertikalni cepac drva LSP 13 T. Pre kupovine, podatke za Villager vertikalni cepac drva LSP 13 T proverite na sajtu PROIZVOĐAČA.